text:
91Mme jaanong le yona kgolagano ya ntlha e ne e na le dithulaganyo tsa tirelo-Modimo le Felo-ga-Boitshepo ga lefatshe. 2Gonne go ne go tlhongwa Tempelana: Go le karolo ya botlhabatsatsi e go neng go le setlhomo sa lobone le tafole le dinkgwe tsa tshupo mo go yona e e bidiwang Felo-ga-Boitshepo;
3mme fa morago ga lesire la bobedi go le Tempelana e e bidiwang Felo-ga-Boitshepo-jwa-Maitshepo;
4mo go neng go na le aletare ya maswalo ya gouta le Letlole la Kgolagano le le manegilweng gouta gotlhe, le mo go lone go neng go le nkgwana ya gouta e e nang le Mmana le thobane ya ga Arone e e kileng ya tlhoga, le matlapa a kgolagano.
Num. 17:10
Ekes. 25:16,21
5Kwa godimo ga lone go ne go le boKerubime ba kgalalelo, ba okame sekhurumelo sa thuanyo; mme ga go ka ke ga buiwa ka ga sengwe le sengwe sa dilo tseo jaanong.
26:34
6Mme e rile dilo tseo di sena go baakanngwa jalo, baperesiti ba nna ba tsena ka gale mo Felong-ga-Boitshepo, e le go dirafatsa tsa tirelo-Modimo,
7mme mo Felong ga bobedi go tsena moperesiti yo mogolo a le esi fela gangwe ka ngwaga, e se kwa ntle ga madi a o a isang teng ka ntlha ya maleo a gagwe le a batho a a dirilweng ka go sa itemoge.
8Ka tseo Mowa o o Boitshepo o ne o supa gore tsela e e yang kwa Felong-ga-Boitshepo9:8 Go tewa ga legodimo. e ne e ise e bonatsege, fa Taberenakele ya ntlha e sa ntse e le teng,
9e e leng sekao se se lebileng sebaka seno, e ka fa mokgweng wa yona go isiwang dineo le ditlhabelo teng tse di sa ka keng tsa dira gore modiredi a nne yo o tletseng ka fa segakoloding.
10Kana ke dithulaganyo tsa nama fela ka ga dijo le dino le ditlhapiso tsa mefutafuta, tse di beilweng fela go ya go fitlha sebakeng sa tlhabololo.
15:18
Num. 19:13
11Mme Keresete o tsile go nna moperesiti yo mogolo wa masego a a tla tlang, a ralala Felo-ga-Boitshepo fa go gaisang ga pele ka bogolo le botlalo, fa go sa dirwang ka diatla, ke go re, fa e seng ga tlholego eno.
10:1
12Le gona, ga a a tsena ka madi a diphoko le a dinamane, mme o tsenye ka madi a e leng a gagwe gangwe fela mo Felong-ga-Boitshepo-jwa-Maitshepo, a dira kgololo e e sa khutleng. 13Gonne fa madi a diphoko le a dipoo le molora wa namane ya moroba o o gasiwang mo go ba ba kgotlelegileng, di ba itshepisa gore ba nne phepa mo mmeleng,
Num. 19:9
14madi a ga Keresete yo o ineetseng Modimo ka Mowa o o sa khutleng go nna setlhabelo se se se nang bogole, ona a tla phepafatsa bogolo jang ne digakolodi tsa rona go tswa ditirong tse di suleng gore re direle Modimo o o tshelang!
1 Joh. 1:7
Tshen. 1:5
15Ke ka ntlha ya moo Keresete e leng Moruanyi wa kgolagano e ntšhwa gore bone ba ba biditsweng ba amogele boswa jo bo sa feleng, jo bo boleletsweng pele, loso lwa gagwe lo sena go dirafala go nna kgololo ya ditlolo tsa sebaka sa kgolagano ya ntlha.
1 Tim. 2:5
16Gonne kwa lokwalo lwa boswa lo leng teng, loso lwa yo o lo kwadileng lo tshwanetse lwa supiwa. 17Kana lokwalo lwa boswa lo amogela thata ka loso, ka lo sa ka ke lwa nna le thata ka gope, fa yo o lo dirileng a sa ntse a tshela. 18Ka ntlha ya moo kgolagano ya pele le yona ga e a ka ya kgakolwa kwa ntle ga madi. 19Gonne e rile taolo nngwe le nngwe e sena go bolelelwa morafe otlhe ke Moše ka fa molaong, a tsaya madi a dinamane le a diphoko mmogo le metsi le boboa jo bohibidu le mosiama, a ba a kgatsha lokwalo ka losi le morafe otlhe ka tsona, 20a re: “Ke ona madi a kgolagano e Modimo o e lo laetseng.”
21Le yona Taberenakele le didiri tsotlhe tsa tirelo-Modimo a di kgatsha fela jalo ka madi.
22Dilo tse di phepafadiwang ka madi ka fa molaong e batlile go nna tsotlhe, mme kwa ntle ga go tsholola madi ga go na boitshwarelo bope.
Baef. 1:7
23Jaanong go ne go batlega gore ditshwantsho tsa dilo tse di kwa legodimong di phepafadiwe ka ditlhabelo tseo, mme dilo tsa legodimo ka tsosi tsone ka ditlhabelo tse di phalang tsele.
24Gonne Keresete ga a ka a tsena mo Felong-ga-Boitshepo fa go dirilweng ka diatla, fa e leng setshwantsho fela sa felo ga boammaaruri, mme o tsenye mo legodimong tota gore jaanong a bonale fa pele ga sefatlhego sa Modimo ka ntlha ya rona.
1 Joh. 2:1
25Le gona e ne e se gore a itire setlhabelo gantsi, jaaka moperesiti yo mogolo a tsena mo Felong-ga-Boitshepo-jwa-Maitshepo ka ngwaga le ngwaga ka madi a e seng a gagwe. 26Gonne foo o ka bo a ne a na le go boga gantsi go tswa tlholegong ya lefatshe. Mme jaanong o bonetse gangwe fela mo bokhutlong jwa metlha gore a tlose boleo ka go itira setlhabelo.
1 Bakor. 10:11
Bagal. 4:4
27Mme go tla dirafala jaaka batho ba beetswe go swa gangwe fela, mme go tla katlholo morago ga moo:
28Keresete le ene yo o dirilweng setlhabelo gangwe fela gore a tlose maleo a ba bantsi, o tla bonala la bobedi, e se ka ntlha ya boleo mo go bone ba ba mo lebeletseng go ba isa phologong.


c: text/html

text:
61Dikgoro tsa Jerigo di ne di tswetswe ka ntlha ya Baiseraele, go se na yo o tswang le e seng yo o tsenang. 2Mme Morena a raya Jošua a re: “Bona, ke neetse Jerigo mo diatleng tsa gago le kgosi ya gagwe le bagale ba mephato. 3Dikologang motse o, e bong banna botlhe ba batlhabani, lo o potologe gangwe ka letsatsi; lo dire jalo ka malatsi a marataro. 4Gape a baperesiti ba supa ba etele Letlole pele ba tshotse dinaka tse supa tsa diphelehu, mme ka letsatsi la bosupa lo dikologe motse o gasupa, mme baperesiti ba letse dinaka. 5Jaanong e re go lediwa lonaka lwa phelehu ka boleele, fa lo utlwa lonaka lo lela, a morafe otlhe o thele lešalaba, foo lobota lwa motse lo tla wela fa lo leng teng, mme banna ba lona ba tla o tlola, mongwe le mongwe fa go lebaganyeng nae.”
6Ke fa Jošua, morwa Nune a bitsa baperesiti, a ba raya a re: “Sikarang Letlole la Kgolagano, mme a baperesiti ba supa ba tsee dinaka tse supa tsa diphelehu, ba etelele Letlole la Morena pele.” 7A ba a raya morafe a re: “Nanogang lo dikologe motse o, mme ba ba tshotseng marumo a ba etelele Letlole la Morena pele.”
8Ya re Jošua a sena go laela morafe jalo baperesiti ba supa ba ba tshotseng dinaka tse supa tsa diphelehu fa pele ga Morena, ba nanoga ba letsa dinaka; Letlole la Kgolagano ya Morena la ba sala morago. 9Ba ba neng ba tshotse marumo ba etelela baperesiti ba ba letsang dinaka pele; ba bangwe ba latela Letlole go ntse go lediwa dinaka. 10Jošua a laela morafe a re: “Se openg mokgosi le e seng go utlwatsa mantswe a lona; a go se ka ga tswa lefoko mo melomong ya lona go ya letsatsing le ke tla lo rayang ka lone ke re: ‘Thelang lešalaba!’ Foo lo thele lešalaba.” 11Jošua a dikolosa Letlole la Morena jalo gangwe fela mo tikologong ya motse; morago ga moo ba boela kwa bothibelelong, ba lala teng.
12Jošua a ba a phakela mo mosong; baperesiti ba sikara Letlole la Morena; 13baperesiti ba supa ba ba tshotseng dinaka tse supa tsa diphelehu ba etelela Letlole la Morena pele ba ntse ba letsa dinaka; ba ba tshotseng marumo ba ba eteletse pele, ba bangwe ba sala Letlole la Morena morago go ntse go lediwa dinaka. 14Ba dikologa motse jalo ka letsatsi la bobedi gangwe fela, ba be ba boela kwa bothibelelong. Ba dira jalo ka malatsi a marataro.
15Mme ka letsatsi la bosupa ba phakela, fa mahube a tswa, ba dikologa motse ka mokgwa oo gasupa. Ke letsatsi leo fela le ba dikologileng motse gasupa ka lone. 16Mme ya re ba o dikologa lwa bosupa, baperesiti ba letsa dinaka; ke fa Jošua a raya morafe a re: “Thelang lešalaba! Gonne Morena o lo neetse motse o. 17Mme a motse o le tsotlhe tse di mo go ona di neelwe Morena ka go bolawa le go fisiwa; go phele Rahabe wa seaka fela, ene le botlhe ba ba nang nae mo ntlong; gonne ene o ne a fitlha barongwi ba re neng re ba romile.
Još. 2:12,13
Baheb. 11:31
18Fela lo itise mo go tse di neetsweng Morena jalo, e se ka ya re fa lo dirafatsa khutso, lwa tsaya dingwe tsa tse di hutsitsweng, lwa tloga lwa tsenya bothibelelo jwa Baiseraele mo khutsong, lwa bo isa mo tatlhegong.
Doit. 13:18
19Mme selefera yotlhe le gouta le dilo tsa kgotlho le tsa tshipi ke tse di boitshepo tsa Morena; a di tsene mo lehumong la Morena.”
20Ke fa batho ba thela lešalaba, ba letsa dinaka; ya re batho ba utlwa lonaka lo lela, batho ba thela lešalaba le legolo; ke fa lobota lo wela fa lo leng teng, mme batho ba tlolela mo motseng mongwe le mongwe fa go lebaganyeng nae. Ba thopa motse jalo.
21Ba dirafatsa khutso ya Modimo mo go tsotlhe tse di neng di le mo motseng. Ba bolaya banna le basadi, ba bašwa le batsofe le dikgomo le difutshane le diesele ka bogale jwa tšhaka. 22Mme Jošua a raya banna ba babedi ba ba neng ba ile go tlhola lefatshe a re: “Tsenang mo ntlong ya mosadi yole wa seaka, lo ntshe teng mosadi yoo le botlhe ba e leng ba ga gabo jaaka lo mo ikanetse.”
23Ke fa makau a e neng e le batlhodi a tsena, a ntsha Rahabe le rraagwe le mmaagwe le bokgaitsadie le ba ga gabo botlhe; a ba baya ka fa ntle ga bothibelelo jwa Baiseraele.
24Jaanong ba fisa motse ka molelo le tsotlhe tse di mo go ona; fela selefera le gouta le dilo tsa kgotlho le tsa tshipi ba di tsenya mo lehumong la Tempelana ya Morena. 25Mme Jošua a phedisa Rahabe wa seaka le ba lelapa la ga rraagwe le ba ga gabo botlhe; ba nna mo gare ga Baiseraele go fitlha letsatsing la kajeno, ka a ne a fitlha barongwi ba Jošua o neng a ba romile go tlhola Jerigo.
Baatlh. 1:25
26Ka sebaka seo Jošua o ne a ikanisa Baiseraele a re:
“A go hutsiwe monna fa pele
ga Morena yo o ka tlogang,
a aga motse o wa Jerigo gape;
fa a o thaya,
o tla swelwa ke morwawe
yo mogolo;
fa a tsenya dikgoro tsa ona,
o tla swelwa ke morwawe
yo mmotlana.”
27Morena o ne a na le Jošua, mme a tuma mo lefatsheng lotlhe.

robotstxt: allowed

filter: keep


text:
POTSO 17
Baebele e ka Thusa Lelapa la Gago Jang?
BANNA/BORRE
“Ka tsela e e tshwanang, banna ba tshwanetse go rata basadi ba bone jaaka ba rata mebele ya bone. Monna yo o ratang mosadi wa gagwe o a ithata, ka gonne ga go motho ope yo o kileng a tlhoa mmele wa gagwe, mme o a o fepa a bo a o tlhokomela . . . Mongwe le mongwe wa lona o tshwanetse go rata mosadi wa gagwe jaaka a ithata.”
“Borre, lo se ka lwa tshwenya bana ba lona mme tswelelang lo ba godisa ka go ba otlhaya le go ba kaela ka tsela e Jehofa a batlang ka yone.”
BASADI
“Mosadi o tshwanetse go tlotla monna wa gagwe thata.”
“Lona basadi ba ba nyetsweng, nnang mo taolong ya banna ba lona, e leng se Morena a batlang gore lo se dire.”
BANA
“Bana, utlwang batsadi ba lona go dumalana le thato ya Morena, ka gonne seno se siame. Taelo ya ntlha e e nang le tsholofetso ya re, ‘Tlotla rrago le mmago gore dilo di go tsamaele sentle le gore o tle o tshele lobaka lo loleele mo lefatsheng.’”
“Lona bana, utlwang batsadi ba lona mo go sengwe le sengwe ka gonne Morena o itumelela seno thata.”


text:
131Taelo ya Modimo ka ga Babele e Jesaya, morwa Amotse, o e bonyeng.
2Emisang sefoka mo thabeng e e iphotlhereng, lo ba tlhabele mokgosi, lo ba gwetlhe ka seatla gore ba tsene mo dikgorong tsa barena ba ba peloethata.
3Ke laotse baitshepi ba me, le gona ke biditse diganka tsa me gore di dirafatse bogale jwa me; ke ba ba dudueletsang borena jwa me.
4Utlwa! Go utlwala loratla mo dithabeng, lo tshwana le lwa morafe o mogolo; utlwa! Go utlwala modumo wa magosi, wa ditšhaba tse di phuthegileng. Morena wa masomosomo o epela ntwa batlhabani. 5Ba tswa lefatsheng le le kgakala, kwa mafelelong a magodimo, e leng Morena le didiri tsa bogale jwa gagwe gore ba senye lefatshe lotlhe.
6Bokolelang, gonne letsatsi la Morena le gaufi, le tla jaaka kgatelelo e e tswang mo go Mong-wa-thata-yotlhe.
7Ka moo diatla tsotlhe di tla repa; dipelo tsa batho botlhe di nyema. 8Ba tla rerega, metlotsedi le leralalo di ba tshwara, ba tlalelwa jaaka mosadi yo o belegang, ba lebana ba ntse ba tshogile, difatlhego tsa bone di hubitse jaaka dikgabo tsa molelo. 9Bonang, letsatsi la Morena le tla le le setlhogo, e le la kgalefo le bogale jo bo tukang go fetola lefatshe sekaka le go nyeletsa baleofi ba ba mo go lone. 10Gonne dinaledi tsa legodimo le Dikolobe tsa lone ga di nke di phatsimisa lesedi la tsona; letsatsi le tlhaba le fifetse; ngwedi ga o nke o ntsha lesedi la ona.
Jobe 9:9
Hes. 32:7
Joele 2:10
3:4
Math. 24:29
11“Ke tla betsa lefatshe ka ntlha ya bosula jwa lone, le baikepi ka ntlha ya maleo a bone; ke fedisa boikgantsho jwa ba ba pelompe, ke kokobetsa boikgodiso jwa barena ba ba setlhogo. 12Ke tla tlhokafatsa banna bogolo go gouta e ntlentle le batho go feta gouta ya Ofire.
13Ke gona ka moo ke tla reketlisang legodimo, gore lefatshe le be le rorome le tswe mo mannong a lone. Ke ka kgalefo ya Morena wa masomosomo mo letsatsing la go tuka ga bogale jwa gagwe.
14“Mongwe le mongwe o tla retologela kwa morafeng wa ga gabo, a tshabela kwa lefatsheng la ga gabo jaaka tshephe e e tshabisitsweng le jaaka dinku tse di se nang ope yo o di phuthang. 15Mongwe le mongwe yo o fitlhelwang o tla phololediwa; mongwe le mongwe yo o tshwarwang o tla wa ka tšhaka. 16Bana ba bone ba tla tšhwetlakanngwa fa pele ga matlho a bone; matlo a bone a tla thukhuthwa; basadi ba bone ba tla tlotlololwa.
17“Bonang, ke tla ba tsosetsa Bamedia, ba ba sa reng sepe ka selefera, ba ba sa kgatlhweng ke gouta. 18Mme mara a bone a tla digela makau fa fatshe; ga ba nke ba utlwela ithwalo ya sebopelo botlhoko; matlho a bone ga a nke a rekegela bana. 19Babele yo e leng bontle jwa magosi le mokgabo o Bakalatea ba ikgantshang ka ona o tla ribegediwa jaaka Modimo o ribegeditse Sotoma le Gomora. 20Ga go nke go nna motho teng ka bosakhutleng le e seng go aga teng mo ditshikeng tsotlhe. Moarabia ga a nke a tlhoma tente gona, badisa ga ba nke ba bothisa sepe teng. 21Dibatana tsa sekaka di tla botha teng, matlo a bone a tlala marubisi, bontšhwe ba tla nna gona, didimo tsa sekaka di bina teng. 22Matlhalerwa a tla lela mo matlong a borena a teng le diphokojwe mo dikagong tsa botlhapelwa. Sebaka sa gagwe se gaufi le go tla. Malatsi a gagwe ga a diege.”


text:
KAROLO 1
Ikaege ka Modimo Gore Lenyalo la Gago le Itumele
“Yo o neng a ba bopa go tswa kwa tshimologong o ne a ba dira monna le mosadi.”—Mathaio 19:4
Jehofa * Modimo ke mothei wa lenyalo la ntlha. Baebele e re bolelela gore o ne a bopa mosadi wa ntlha a bo a “mo tlisa kwa monneng.” Adame o ne a itumetse thata mo a neng a re: “Kgabagare yono ke lerapo la marapo a me le nama ya nama ya me.” (Genesise 2:22, 23) Jehofa o sa ntse a batla gore banyalani ba itumele.
Fa o tsena mo lenyalong, o ka nna wa akanya gore dilo tsotlhe di tla apara tshiamo. Boammaaruri ke gore, monna le mosadi ba ba ratanang thata le bone ba tla lebana le mathata. (1 Bakorintha 7:28) Boroutšhara jono bo na le kgakololo e e theilweng mo Baebeleng mme fa e dirisiwa sentle, e ka dira gore lenyalo le lelapa la gago le itumele.—Pesalema 19:8-11.
1 DIRAGATSA MAIKARABELO A JEHOFA A GO A NEILENG
SE BAEBELE E SE BUANG: Monna ke tlhogo ya lelapa.—Baefeso 5:23.
Fa o le monna, Jehofa o lebeletse gore o tlhokomele mosadi wa gago ka lorato. (1 Petere 3:7) O mo dirile motlatsi wa gago e bile o batla gore o dirisane le ene ka tlotlo le ka lorato. (Genesise 2:18) O tshwanetse go rata mosadi wa gago thata o bo o ikemisetse go baya dilo tse a di tlhokang kwa pele ga tsa gago.—Baefeso 5:25-29.
Fa o le mosadi, Jehofa o lebeletse gore o tlotle monna wa gago thata le gore o mo thuse go diragatsa maikarabelo a gagwe. (1 Bakorintha 11:3; Baefeso 5:33) Mo eme nokeng mo ditshwetsong tse a di dirang o bo o dirisane le ene ka pelo yotlhe. (Bakolosa 3:18) Fa o dira jalo, o tla ratwa ke monna wa gago le ke Jehofa.—1 Petere 3:1-6.
SE O KA SE DIRANG:
Botsa molekane wa gago gore o ka dira jang gore o nne monna kgotsa mosadi yo o molemo. Reetsa ka kelotlhoko mme o dire sotlhe se o ka se kgonang go tokafatsa
Nna pelotelele. Go tla go tsaya nako go ithuta kafa o ka itumedisang molekane wa gago ka gone
2 BONTSHA GORE O AMEGA KA MAIKUTLO A MOLEKANE WA GAGO
SE BAEBELE E SE BUANG: O tshwanetse go baya dilo tse molekane wa gago a di tlhokang kwa pele ga tsa gago. (Bafilipi 2:3, 4) Dirisana le molekane wa gago sentle, o gakologelwa gore Jehofa o batla gore batlhanka ba gagwe ba nne “bonolo mo go botlhe.” (2 Timotheo 2:24) “[Puo e e sa akanyediwang e ntse jaaka] ditlhabo tsa tšhaka, mme loleme lwa ba ba botlhale ke phodiso.” Ka jalo, tlhopha mafoko fa o bua. (Diane 12:18) Moya wa ga Jehofa o tla go thusa go bua ka bopelonomi le ka lorato.—Bagalatia 5:22, 23; Bakolosa 4:6.
SE O KA SE DIRANG:
Rapelela go nna o ritibetse le go tila go dira ditshwetso pele o tlotla le molekane wa gago ka dikgang tse di masisi
Akanya ka kelotlhoko ka se o tla se buang le gore o tla se bua jang
3 NNANG MOGOPOLO MONGWE
SE BAEBELE E SE BUANG: Fa o tsena mo lenyalong, wena le molekane wa gago lo nna “nama e le nngwe.” (Mathaio 19:5) Mme lo sa ntse lo le batho ba babedi ba ba ka nnang le dikakanyo tse di farologaneng. Ka jalo, lo tshwanetse go ithuta go nna seoposengwe mo mogopolong le mo maikutlong. (Bafilipi 2:2) Go botlhokwa gore lo nne seoposengwe fa lo dira ditshwetso. Baebele ya re: “Dithulaganyo di tlhomamisiwa thata, ka kgakololo.” (Diane 20:18) Letlang melaometheo ya Baebele gore e lo kaele fa lo dira ditshwetso tsa botlhokwa.—Diane 8:32, 33.
SE O KA SE DIRANG:
Bolelela molekane wa gago kafa o ikutlwang ka gone e seng fela ka tshedimosetso nngwe e e rileng kgotsa ka se o se akanyang
Bua le molekane wa gago pele o dira ditumalano dipe
^ ser. 4 Jehofa ke leina la Modimo le le mo Baebeleng.


text:
121Morena a ba a raya Moše a re: 2“Bua le Baiseraele o re: ‘E ne e re fa mosadi a ithwala, a ba a tshola mosimane, a nna a itshekologile malatsi a supa; ga a itsheka jaaka ka malatsi a mosese, fa a ipona.
3Jaanong a ka letsatsi la robedi mosimanyana a rupisiwe.
Joh. 7:22
Luka 2:21
4Mme a mosadi a nne mo ntlong malatsi a le 33 a le mo mading a botsetsi, a se ka a ama sepe se se boitshepo le e seng go tla kwa Felong-ga-Boitshepo go ya go be go fete malatsi a phepafalo ya gagwe.
5“ ‘Mme fa a tshola mosetsana, o tla bo a itshekologile beke di le pedi jaaka mo malatsing a mosese; a be a nne mo ntlong malatsi a le 66 a le mo mading a botsetsi.
6“ ‘Mme e re malatsi a phepafalo ya gagwe a sena go feta, le fa e le a mosimane gongwe a mosetsana, a a tlise kwana ya ngwaga o le mongwe ya setlhabelo sa phiso le leebana gongwe lephoi la setlhabelo sa boleo, a di tlise kwa mojakong wa Tente ya Boipontsho go moperesiti.
7Jaanong a moperesiti a di tlhabele Morena, a direle mosadi thuanyo; foo o tla itsheka mading a botsetsi. Ke ona molao wa motsetsi, fa a tshotse mosimane gongwe mosetsana.
8“ ‘Mme fa a palelwa ke go tlisa kwana a a tsee maphoi a le mabedi gongwe maebana a le mabedi, lengwe e nne la setlhabelo sa phiso, le lengwe e nne la setlhabelo sa boleo; foo moperesiti o tla mo direla thuanyo, mme a itsheka.’ ”


text:
211Satane o kile a tsogela Baiseraele, a tlhotlheletsa Dafita go bala Baiseraele. 2Ke fa Dafita a raya Joabe le dikgosana tsa morafe a re: “Yaang lo bale Baiseraele go tloga kwa Bereseba go fitlha kwa Dane, lo bo lo tle go mpegela gore ke itse palo ya bone.”
3Mme Joabe a fetola a re: “A Morena a okeletse morafe wa gagwe ba ba kana ka ona ga lekgolo. Kgosi mong wa me, bone botlhe a ga se batlhanka ba morena wa me? Mong wa me o batlelang selo se se ntseng jalo? O tla bo o leofisetsang Baiseraele?”
4Fela lefoko la kgosi la pateletsa Joabe, mme Joabe a bolola a ralala Iseraele yotlhe, a ba a boela kwa Jerusalema, 5a feta a neela Dafita palo ya batho: Banna ba ba somolang tšhaka ba Baiseraele botlhe ba ne ba le 1 100 000; banna ba ba somolang tšhaka ba Juta ba le 470 000. 6Mme o ne a sa bala Balefi le Babenyamene nabo; gonne lefoko la kgosi le ne le tena Joabe.
7Fela selo seo se ne se le bosula mo matlhong a Modimo, mme wa betsa Baiseraele.
8Ke fa Dafita a raya Modimo a re: “Ke leofile thata ka go dira jalo. Mme jaanong a ko o itshwarele molato wa motlhanka wa gago; gonne ke dirile bosilo jo bogolo.”
9Mme Morena a bua le Gate mosedisetsi wa ga Dafita a re: 10“Yaa o bue le Dafita o re: ‘Morena o buile jaana a re: Ke tsharolotse dilo di le tharo tse di ka go welang. Itlhaolele sengwe sa tsona gore ke se go direle.’ ” 11Gate a ya kwa go Dafita, a mo raya a re: “Morena o buile jaana a re: ‘Itlhaolele! 12A go tle tlala ya dinyaga di le tharo; gongwe go bolawa ke baganetsi ba gago dikgwedi di le tharo le go fitlhelwa ke tšhaka tsa baba ba gago; gongwe tšhaka ya Morena malatsi a le mararo, e bong leroborobo mo lefatsheng, fa moengele wa Morena a senya mo nageng yotlhe ya Iseraele?’ Jaanong he, bona sentle o bolele se ke tla se arabang yo o nthomileng.”
13Dafita a fetola Gate a re: “Ke tlaletswe thata. Nte ke wele mo diatleng tsa Morena; gonne boutlwelo-botlhoko jwa gagwe bo bogolo thata. A ke se ka ka wela mo diatleng tsa batho.”
14Ke fa Morena a romela leroborobo mo go Iseraele; ga swa banna ba le 70 000 ba Iseraele. 15Mme Modimo wa roma moengele kwa Jerusalema go mo senya; ya re a ntse a senya, Morena a ela tlhoko, a rebega bogale, a raya moengele yo o senyang a re: “Go lekanye jaanong! Gonyetsa letsogo.” E ne e le fa moengele wa Morena a eme fa seboaneng sa ga Orenane wa Mojebusi.
16Jaanong ya re Dafita a tsholetsa matlho, a bona moengele wa Morena a eme fa gare ga lefatshe le legodimo, a tshotse tšhaka ya gagwe e e somotsweng ka letsogo le le otlololetsweng Jerusalema, Dafita le bagolo ba ba apereng masela a boikwatlhao ba wela fa fatshe ka difatlhego. 17Mme Dafita a raya Modimo a re: “A ga se nna ke laetseng go bala morafe? Ke nna ke leofileng ka senya thata; mme dinku tse, di dirileng? Morena, Modimo wa me, ka thapelo a letsogo la gago le otle nna le ba lapa la ga rre, mme e seng morafe wa gago.”
18Ke fa moengele wa Morena a laela Gate gore a ree Dafita, a tlhatloge go agela Morena aletare mo seboaneng sa ga Orenane wa Mojebusi. 19Dafita a tlhatloga ka fa lefokong la ga Gate le o le buileng ka taelo ya Morena. 20Ya re Orenane a retologa, a bona moengele, mme bomorwawe ba bane ba ba nang nae ba iphitlha. Orenane a bo a photha mabele. 21Mme ya re Dafita a tla kwa go Orenane, Orenane a tlhatlosa matlho, a bona Dafita. Ke fa a tswa mo seboaneng, a ikobela fa fatshe fa pele ga Dafita. 22Dafita a raya Orenane a re: “Nneela felo ga seboana gore ke agele Morena aletare gona, ò go nneele ka tlhwatlhwa e e tletseng gore petso e tlosiwe mo morafeng.”
23Mme Orenane a fetola Dafita a re: “Se tsee fela. A kgosi mong wa me a dire tse di siameng mo matlhong a gagwe. Bona, ke ntsha dikgomo go nna tsa setlhabelo le meotlwana go nna dikgong le mabele go nna tshupelo. Ke di ntsha tsotlhe.”
24Fela kgosi Dafita a raya Orenane a re: “Nnyaya, ke rata go di reka ka tlhwatlhwa e e tletseng. Gonne ga nka ke ka tseela Morena tse e leng tsa gago, ka dira setlhabelo fela, ke sa senyegelwe.” 25Mme Dafita a ntshetsa felo foo madi a dišekele tsa gouta di le 600, a di neela Orenane. 26Jaanong Dafita a agela Morena aletare gona, a baakanya ditlhabelo tsa phiso le tsa tebogo, mme ya re a tlhaeleletsa Moreneng, ene a mo araba ka molelo o o tswang kwa legodimong, wa wela mo aletareng ya tlhabelo ya phiso, wa ja setlhabelo.
27Ke fa Morena a laela moengele gore a somele tšhaka ya gagwe mo kgatleng ya yona. 28Go tloga sebakeng seo, fa Dafita a bona gore Morena o mo arabile kwa seboaneng sa ga Orenane wa Mojebusi, a nna a dira ditlhabelo teng. 29Kana Taberenakele e e neng e dirilwe ke Moše kwa sekakeng le aletare ya ditlhabelo tsa phiso tsone ka sebaka seo di ne di le kwa thoteng ya tlhabelo kwa Gibeone.
30Mme Dafita a palelwa ke go ya fa pele ga yona aletare eo go batla Modimo; gonne o ne a tshositswe ke tšhaka ya moengele wa Morena.


text:
POTSO 12
Go na le Tsholofelo Efe ka Baswi?
“Lo se ka lwa gakgamalela seno, ka gonne nako e etla e batho botlhe ba ba mo mabitleng ba tla utlwang lentswe la gagwe ka yone mme ba tla tsoga.”
“Batho ba ba siameng le ba ba sa siamang ba tlile go tsosiwa mo baswing.”
“Ke ne ka bona baswi, ba bagolo le ba bannye, ba eme fa pele ga setulo sa bogosi, mme go ne ga bulwa memeno. Go ne ga bulwa momeno o mongwe; ke momeno wa botshelo. Baswi ba ne ba atlholwa go ya ka ditiro tsa bone go dirisiwa dilo tse di kwadilweng mo memenong eo. Mme lewatle le ne la ntsha baswi ba ba mo go lone, le loso le Lebitla di ne tsa ntsha baswi ba ba mo go tsone, mme mongwe le mongwe wa bone o ne a atlholwa go ya ka ditiro tsa gagwe.”


text:
Leoto
Leeto ke lone le fang bokete ba mmele thuso, le bereka ka go tsamaya le bopegile go dira motsamao bonolo. Tshikinyego kgotsa tsamao e ya leoto e simologa mo nokeng go ya ko tlase.
Jaaka e le karolo ya mmele e e dirisiwang go tsamaya, e dikarolo tse di obegang go dira motsamao bonolo, go tshwaragane le lonao. Bontsi jwa diphologolo bo nale maoto a palo e e lekanang
Jaaka karolo ya furniture e dirisiwa gore sedirisiwa se nne le go itshegetsa go babalela mo go kwa godimo kgotsa mo go go thusang ke fela jalo ka maoto.
Maina a magwe a leeto[paakanyo | edit source]
- Leeto le le lengwe
- Maoto a mabedi( mo bathong le dinonyane)
- Maoto a mararo( gantsi ke diphologolo tse di sa itekanelang)
- Maoto a mane( diphologolo jaaka katse le ntsa.)
Mefuta e e fa godimo e farologanngwa ke yone pala ya maoto
- Diphologolo di nale a le mane
- Ditshidi, di kgona go nna le maoto go simoloa ka bone go fitla lesome le bone. Di se dintsi di kgona go nna le go feta lekgolo ga maoto jaaka diboko kgotsa dibokolodi. Tse dingwe di kgona go nna le didikadike tsa lekgolo tsa maoto.
Dikarolo[paakanyo | edit source]
Leeto ke karolo ya mmele e telele ka sebopego. Dikarolo tsa lone le farologanngwa ke gore ke ya setshidi sa mofuta ofe. Mo bathong le diphologolo tse dingwe leeto le nna le marapo, mesifa, ditshika tse di tshwaraganyang dikarolo tsa leeto le letlhalo. Mo ditshiding, leeto le nna le tse di fa godimo ntle le gore di nna le letlalo le le thata le e le khurumetsang go sireletsa marapo le letlalo.
Nako nngwe kwa bofelelong jwa leeto go nna le lenao e le karolo ya leeto, mme gape di kgaogane. Fela jaaka metwane le dinoka e le dikarolo mo leetong, tse di dirand gore leeto le felele.
Maoto a mane[paakanyo | edit source]
Mo karolong e e nang le maoto a le mane, leeto gantsi lo dirisiwa go tsamaisa. Mo go tsa boitsaanape leeto antsi ba raya fa gare ga lenyole le manyenyana. Karolo e e kwa tlase ga leeto e bidiwa memo kana momo.
Mo diphologolong tsa maoto a mane , mo go ko tlase ke gone mo ba go bitsang maoto, motwane kapa motlhafu, tse pedi dikarolo tse di wa godimo ga leeto .
- Leeto la motho
Leeto la seboko[paakanyo | edit source]
- Leeto la seboko
Leeto la roboto[paakanyo | edit source]
Ke leeto le le dirileng ke baitsaanape ba dirisa ditshipi go tsamaisa ka remote. Di nna le maatla a a dirisiwang ke boranyane kapa motlakase go dira gore e kgone go tshikinyega.


text:
Botlhe ba paletswe ke go bontsha dinonofo tse dintle tsa Modimo (23)
3 Ka jalo, go nna Mojuda go tswela mosola ka eng, kgotsa go rupa go thusa ka eng?2 Go mosola ka ditsela tse di farologaneng. Sa ntlha, ka gore Bajuda ba ne ba neilwe ditaelo tsa Modimo tse di boitshepo.+3 Jaanong re ka reng ka Bajuda ba bangwe ba ba neng ba se na tumelo? A go tlhoka tumelo ga bone go raya gore Modimo ga a ikanyege?4 Le e seng! Tota le fa mongwe le mongwe a ka fitlhelwa e le moaki,+ Modimo ene o tla fitlhelwa a le boammaaruri,+ fela jaaka go kwadilwe go twe: “Gore se o se buang se tle se bontshe gore o siame le gore o se ka wa bonwa molato fa o atlholwa.”+5 Le fa go ntse jalo, fa re dira dilo tse di bosula, batho ba a lemoga gore Modimo o siame. Jaanong a seno se raya gore Modimo ga a siama fa a re otlhaya? (Ke bua ka tsela e batho ba bangwe ba akanyang ka yone.)6 Le e seng! Modimo o siame. Fa a ka bo a sa siama, o ne a tla atlhola lefatshe jang?+7 Le fa go ntse jalo, fa e le gore ke bua maaka, mme maaka ao a bontsha gore se Modimo a se buang ke boammaaruri e bile a dira gore batho ba mo galaletse, goreng Modimo a mpitsa moleofi?8 Mme ke ka ntlha yang fa ke sa bue jaaka banna bangwe ba ba re latofatsang ka maaka ba re ra re, “A re direng dilo tse di bosula gore dilo tse di molemo di tle”? Banna bao ba tla atlholwa ka tsela e e ba tshwanetseng.+9 Jaanong go ka tweng? A re botoka go feta batho ba bangwe? Le e seng! Jaaka re setse re buile, Bajuda le Bagerika botlhe ke baleofi;+10 fela jaaka go kwadilwe go twe: “Ga go na motho yo o siameng, tota le fa a le mongwe ga a yo;+11 ga go na ope yo o nang le temogo; ga go na ope yo o batlang Modimo.12 Batho botlhe ba fapogile, botlhe fela ga ba tlhole ba na le mosola; ga go na ope yo o pelonomi, le fa a le mongwe fela.”+13 “Mometso wa bone o tshwana le lebitla le le bulegileng; ba tsietsa ka loleme.”+ “Se ba se buang se utlwisa botlhoko fela jaaka botlhole jwa noga ya lebolobolo.”+14 “Mme molomo wa bone o tletse ditlhapa le mafoko a a utlwisang botlhoko.”+15 “Dinao tsa bone di itlhaganelela go ya go bolaya.”+16 “Ba nna ba utlwisa batho botlhoko e bile ba ba bogisa,17 mme ga ba ise ba itse go dira kagiso le batho ba bangwe.”+18 “Ga ba boife Modimo.”+19 Jaanong re a itse gore dilo tsotlhe tse di mo molaong wa ga Moshe di lebisitswe mo bathong ba ba ikobelang molao wa ga Moshe. Boikaelelo jwa one ke go thibela batho gore ba se ka ba re ga ba na molato le go bontsha gore lefatshe lotlhe le molato fa pele ga Modimo e bile le tlhoka go otlhaiwa.+20 Ka jalo, ga go na motho* ope yo o tla bolelwang a siame fa pele ga gagwe ka ntlha ya go latela molao,+ ka gonne molao o dira gore re lemoge gore re baleofi.+21 Mme jaanong, go bonala sentle gore motho ga a tlhoke go ikobela molao wa ga Moshe gore Modimo a mo tseye e le motho yo o siameng.+ Ntlha eno e ne ya tlhalosiwa mo molaong wa ga Moshe le mo mafokong a baporofeti.+22 Modimo o tsaya batho ba siame ka gonne ba dumela mo go Jesu Keresete, mme seno se thusa botlhe ba ba nang le tumelo. Botlhe ba a lekana* mo Modimong.+23 Gonne batho botlhe ba leofile e bile ba paletswe ke go bontsha dinonofo tse dintle tsa Modimo.+24 Modimo o ba tsaya ba siame ka ntlha ya thekololo e e neng ya duelwa ke Keresete Jesu gore ba bolokwe.+ Eno ke mpho+ e Modimo a ba neileng yone ka ntlha ya bopelonomi jwa gagwe jo bogolo.*+25 Modimo o ne a ntsha Jesu e le setlhabelo gore batho ba boelane*+ le Modimo ka tumelo e ba nang le yone mo mading a ga Keresete.+ O ne a dira jalo go bontsha gore o tshiamo. Modimo o ne a bontsha gore o pelotelele fa a ne a itshwarela maleo a a dirilweng mo nakong e e fetileng.26 Le gone jaanong Modimo o re bontsha gore o tshiamo,+ ka go bolela gore motho o siame fa a dumela mo go Jesu.+27 Jaanong, a motho o tshwanetse go ipelafatsa? Ga go tlhokege. Ke molao ofe o o mo thibelang gore a se ka a ipelafatsa? A ke molao o o reng se a se dirang se botlhokwa?+ Nnyaa, ke molao o o reng o tshwanetse go nna le tumelo.28 Gonne re a lemoga gore motho o bolelwa a siame ka tumelo, e seng ka gonne a dira dilo tse di mo molaong wa ga Moshe.+29 Kgotsa a Modimo ke wa Bajuda fela?+ A gape ga se Modimo wa batho ba ditšhaba?+ Ee, ke Modimo wa batho ba ditšhaba tsotlhe.+30 E re ka Modimo a le mongwe fela,+ o tla bolela batho ba ba rupileng e le ba ba siameng+ ka gonne ba na le tumelo e bile o tla bolela batho ba ba sa rupang e le ba ba siameng+ ka gonne ba na le tumelo.31 Jaanong, a re fedisa molao ka tumelo ya rona? Le e seng! Go na le moo, re bontsha gore molao o siame.+


text:
191E rile ka malatsi ale, fa go ise go nne kgosi mo Iseraeleng, monna wa Molefi a bo a jaka kwa mafelelong a dithaba tsa Eferaime, mme a tsere mosadi wa nyatsi wa kwa Betleheme wa Juta.
2Mme nyatsi ya gagwe ya mo ngalela, ya mo tlogela, ya ya kwa ga yona kwa Betleheme wa Juta, ya nna teng malatsi a dikgwedi tse nne. 3Ke fa ene monna yoo wa gagwe a tloga, a mo latela gore a ye go bua nae tsa lorato, a mmuse; a ya, a na le motlhanka wa gagwe le diesele di le pedi. Mosadi yoo a mo isa mo ntlong ya ga rraagwe; ya re rraagwe mosetsana a mmona, a itumela, a mo kgatlhantsha. 4Mme mogwagwadiagwe, rraagwe mosetsana a mo thibela go tsamaya, mo a bileng a nna nae malatsi a le mararo, ba a ja, ba a nwa, ba lala teng. 5Ka letsatsi la bone ba phakela mo mosong, mme a tsoga a re o a tsamaya, mme rraagwe mosetsana a raya mogwe wa gagwe a re: “Itiise ka thathana ya bogobe! Morago ga moo lo ka tsamaya.”
6Ba nna, ba a ja ba nwa mmogo ka bobedi jwa bone, mme rraagwe mosetsana a raya monna yoo a re: “A ko o dumelele go lala gape gore pelo ya gago e itumele.”
7Mme ya re monna a nanoga a re o a tsamaya, mogwagwadiagwe a mo rapela thata. Ke fa a boa, a lala gape. 8Ka letsatsi la botlhano a phakela mo mosong a re o a tsamaya, mme rraagwe mosetsana a mo raya a re: “A ko o tiise pelo ya gago, lo iketle go ya tshokologong ya letsatsi.” Mme ba ja ka bobedi jwa bone.
9Jaanong monna yoo a nanoga a re o a tsamaya a na le nyatsi ya gagwe le motlhanka wa gagwe, mme mogwagwadiagwe rraagwe mosetsana, a mo raya a re: “A ko o bone, letsatsi le ngotlegile, le ya phirimong. A ko o lale, bona, letsatsi le ya go wela. Lala mono gore pelo ya gago e itumele. Lo tla tsoga lo phakela, lo wela tseleng ya lona lo ya kwa gae.”
10Mme monna a gana go lala gape; a nanoga a tsamaya a fitlha go lebagana le Jebusi, e bong Jerusalema, a na le diesele tse pedi tse di belesitsweng le nyatsi ya gagwe le motlhanka wa gagwe.
1 Ditiraf. 11:4
11Ya re ba le kwa Jebusi, letsatsi la bo le le gaufi le go phirima, ke fa motlhanka a raya morena wa gagwe a re: “A ga re ka ke ra fapogela kwa motseng o wa Bajebusi, ra lala mo go ona?”
12Mme morena wa gagwe a mo raya a re: “Ga re kitla re fapogela kwa motseng wa ba sele ba e seng Baiseraele. Re tla fetela kwa Gibea.” 13A ba a raya motlhanka wa gagwe a re: “A re fetele kwa motseng o mongwe, re lale kwa Gibea gongwe kwa Rama.” 14Ba feta ba ya pele, ba phirimelelwa ba le gaufi le Gibea wa Benyamene. 15Ba fapogela teng gore ba tsene, ba lale mo Gibea; ya re ba sena go tsena, ba nna fa fatshe mo patlelong ya motse, mme go se na ope yo o ba tsholelang mo ntlong gore ba robale.
16Mme ya re go le mantsiboana, ga tla monna mogolo, a tswa tirong ya gagwe kwa masimong. Monna yoo e ne e le wa kwa dithabeng tsa Eferaime, a phela mo Gibea e le moeng. Banna ba felo foo e ne e le Babenyamene. 17Ya re monna mogolo a tsholetsa matlho, a bona monna wa moeti mo patlelong ya motse, a botsa a re: “O tswa kae? O ya kae?”
18A mo araba a re: “Re mo tseleng, re tswa kwa Betleheme wa Juta, re boela kwa ga rona kwa mafelelong a dithaba tsa Eferaime. Ke ne ke ile kwa Betleheme wa Juta; jaanong ke ya kwa Tempelaneng ya Morena, mme ga go na ope yo o ntsholelang mo ntlong. 19Re tshotse dikokole le dijo tsa diesele tsa rona; le gona re tshotse mefago ya senkgwe le weine ya me le ya lelata la gago le ya motlhanka yo o nang le motlhanka wa gago. Ga go na sepe se se tlhokafalang.”
20Ke fa monna mogolo a re: “Baya pelo, se tshwenyege! Fela tse o di tlhokang ke tla go babalela ka tsona. O se ka wa lala mo patlelong.” 21Jaanong a mo isa mo ntlong ya gagwe, a naya diesele dijo; ba tlhapa dinao, ba a ja, ba a nwa.
22Ya re ba ntse ba itumedisa dipelo tsa bone, ga tla banna ba motse, banna ba dikebeke, ba dikanyetsa ntlo, ba itaya setswalo, ba raya monna mogolo mong wa ntlo, ba re: “Ntsha monna yo o tlileng mo ntlong ya gago gore re tle re mo senye.”
23Mme monna yoo, mong wa ntlo a tswela kwa go bone, a ba raya a re: “Nnyaya, ba ga etsho! A lo ke lo se ka lwa dira bosula jo bo kalo! Jaanong ka monna yoo a setse a gorogetse mo ntlong ya me, se direng tiro e e tlhabisang ditlhong e!
24Bonang, morwadiake wa lekgarebe le nyatsi ya gagwe ke ba, nteng ke ba ntshe. Ba senyeng, lo dire ka bone ka fa lo ratang ka teng, mme monna yoo lo se ka lwa mo direla selo se, se se tlhabisang ditlhong.” 25Mme banna bao ba gana go mo utlwa. Ke fa monna yole a tshwara nyatsi ya gagwe, a e ntshetsa kwa ntle kwa go bone; mme ba e senya, ba dira ka yona ka fa ba ratang ka teng bosigo jotlhe go ya mosong. E rile mahube a tlhatloga, ba e tlogela.
26Ya re boo sa, ga tla mosadi yoo, a wela fa fatshe fa mojakong wa ntlo ya monna e morena wa gagwe a neng a le mo go yona, a namalala teng go ya mosong. 27Jaanong ya re morena wa gagwe a tsoga mo mosong, a bula setswalo sa ntlo, a tswa a re o tsamaela pele, a fitlhela mosadi, e bong nyatsi ya gagwe, a namaletse fa mojakong wa ntlo, diatla tsa gagwe di le fa serepoding. 28A mo raya a re: “Tsoga, re tsamae!” Mme a se ka a araba, ka a sule. Jaanong a mo tsaya, a mmelesa mo eseleng. Monna yoo a tloga jalo, a ya kwa ga gabo. 29Ya re a sena go fitlha kwa gae, a tsaya thipa, a tshwara setoto sa nyatsi ya gagwe, a se kgaoganya ka fa ditokololong tsa sona, a dira dikarolo di le 12, a di romela kwa dinageng tsotlhe tsa Iseraele.
30Mme botlhe ba ba neng ba di bona ba re: “Tse di ntseng jalo ga di ise di ke di dirafale le e seng go bonwa ka gope go tloga letsatsing le Baiseraele ba duleng kwa lefatsheng la Egepeto ka lone go tla go fitlha letsatsing leno. Di eleng tlhoko ka pelo, gakololang lo bue!”


text: 2 Ka jalo, wena mokaulengwe, ga o na lebaka la go atlhola motho yo mongwe+ ka dilo tse le wena o di dirang, ka gonne fa o atlhola motho yo mongwe o a ikatlhola.+2 Re a itse gore Modimo o atlhola batho ba ba dirang dilo tseo, le gore katlholo ya gagwe e boammaaruri.3 Mme wena mokaulengwe, a o tsaya gore fa o atlhola batho ba ba dirang dilo tseo mme le wena o di dira, Modimo ga a kitla a go atlhola?4 Kgotsa a o nyatsa bopelonomi jo bogolo jwa Modimo+ le gore o pelotelele+ e bile ga a diragatse katlholo ka bonako?*+ A o dira jalo ka gonne o sa itse gore Modimo o leka go dira gore o ikwatlhaye ka ntlha ya bopelonomi jwa gagwe?+5 Le fa go ntse jalo, Modimo o tla go atlhola mo letsatsing la bogale jwa gagwe ka gonne o le tlhogoethata e bile o sa ikwatlhaye. O tla bontsha bogale joo mo letsatsing la fa a diragatsa katlholo ya gagwe ya tshiamo.+6 E bile o tla duela mongwe le mongwe go ya ka ditiro tsa gagwe.+7 Ba ba batlang kgalalelo le tlotlo le go tshelela ruri e bile ba dira ditiro tse di molemo+ ka boitshoko, o tla ba naya botshelo jo bo sa khutleng;8 le fa go ntse jalo, ba ba ratang manganga le ba ba sa utlweng boammaaruri jo bo tswang kwa Modimong mme ba dira se se sa siamang, ba tla tlelwa ke tšhakgalo le bogale jwa Modimo.+9 Mongwe le mongwe yo o dirang se se utlwisang botlhoko o tla nna le pitlagano le matshwenyego, Mojuda pele mme go tswa foo, Mogerika;10 mme mongwe le mongwe yo o dirang se se molemo o tla nna le kgalalelo le tlotlo le kagiso, Mojuda pele+ mme go tswa foo, Mogerika.+11 Gonne Modimo ga a na tlhaolele.+12 Gonne botlhe ba ba neng ba leofa ba sa itse molao ba tla nyelela ba sa itse molao;+ mme botlhe ba ba neng ba leofa ba itse molao ba tla atlholwa ka molao.+13 Gonne ba ba utlwang molao ga se bone ba ba siameng fa pele ga Modimo, mme ba ba dirang se se mo molaong ke bone ba ba tla bolelwang ba siame.+14 Le fa gone batho ba ditšhaba tse dingwe ba sa itse molao+ wa Modimo, ba dira dilo tse molao o di buang. Le fa gone ba sa itse molao, tota molao oo o mo dipelong tsa bone.15 Ke bone ba ba bontshang gore molao o kwadilwe mo dipelong tsa bone fa segakolodi sa bone se ba thusa go itse gore ke eng se se siameng le se se sa siamang. Dikakanyo tsa bone di a ba latofatsa kgotsa ga di ba bone molato.16 Seno se tla direga mo letsatsing la fa Modimo a dirisa Keresete Jesu go atlhola dilo tse batho ba di dirang mo sephiring.+ Se tla direga go ya ka dikgang tse di molemo tse ke di rerang.17 Jaanong, fa e le gore o ipitsa Mojuda+ mme o ikaega ka molao e bile o ipelafatsa ka Modimo,18 mme o itse thato ya gagwe e bile o amogela dilo tse di botlhokwa thata ka gonne o rutiwa* ka molao wa ga Moshe,+19 mme o bua o sa belaele gore o mogogi wa difofu, lesedi la ba ba leng mo lefifing,20 o gakolola dieleele, o ruta bana, o na le kitso e bile o itse boammaaruri jo bo mo Molaong wa ga Moshe,21 le fa go ntse jalo, a wena yo o rutang motho yo mongwe, a ga o ithute?+ Wena yo o rerang o re, “O se ka wa utswa,”+ a o a utswa?22 Wena yo o reng, “O se ka wa dira boaka,”+ a o dira boaka? Wena yo o ilang medingwana, a o utswa mo teng ga ditempele?23 Wena yo o ipelafatsang ka molao, a o tlontlolola Modimo ka go tlola molao wa ga Moshe?24 Gonne “ditšhaba tse dingwe di tlhapatsa leina la Modimo ka ntlha ya boitshwaro jwa lona,” fela jaaka go kwadilwe.+25 Tota e bile, go rupa+ go mosola fela fa o dira se se mo molaong;+ mme fa o tlola molao, le fa o rupile o tshwana fela le motho yo o sa rupang.26 Ka jalo, fa motho yo o sa rupang+ a boloka ditaelo tsa Modimo tse di kwadilweng mo molaong wa ga Moshe, le fa a sa rupa o tla tsewa e le motho yo o rupileng, a ga go jalo?+27 Mme motho yo o sa rupang yo o dirang se se mo molaong wa ga Moshe, o atlhola wena yo o tlolang molao e bile o rupile.28 Go nna Mojuda wa mmatota ga go bonale mo tseleng e motho a lebegang ka yone,+ e bile go rupa ga mmatota ga se fela sengwe se se bonalang mo mmeleng.+29 Se se mo pelong ke sone se dirang gore motho a nne Mojuda wa mmatota,+ mme o rupile mo pelong+ ka moya o o boitshepo, e seng ka molao.+ Motho yoo o bakwa ke Modimo, e seng ke batho.+


text:
31Ke ne ka re: “A ko lo utlweng, lona ditlhogo tsa Jakobe le lona dikgosana tsa Baiseraele! A ga lo a tshwanela go itse tshiamo? 2Lona ba lo ilang tse di molemo, lo ratang tse di bosula; ba lo buang batho letlalo, lo gagolang nama ya bone mo marapong; 3lona ba lo jeleng nama ya morafe wa me, lo ba apotse letlalo; lo ba robile marapo, lo a kgabetletse jaaka e kete a lokelwa mo pitseng, le jaaka nama fa e lokelwa mo pitseng.”
4Ka sebaka se sengwe ba tla goela kwa Moreneng, mme ga a nke a ba utlwa; o tla ba subela sefatlhego ka sebaka seo, gonne ba dirile ditiro tse di bosula.
5“Baporofeti ba ba timetsang morafe wa me, ba e a reng ba fiwa dijo, ba rere kagiso; mme yo o sa lokeleng sepe mo maganong a bone, ba mo tsosetsa ntwa e e boitshepo,” Morena o bua jaana ka ga bona a re: 6“Ka moo bosigo bo tla lo wela jo bo se nang pono le lefifi le le se nang boitseanape. Letsatsi le tla phirimela baporofeti, motshegare o tla nna montsho fela mo go bone.” 7Baboni ba tla tlhajwa ke ditlhong, baitseanape ba tlhabiwa ke kgala. Ba tla itshwara ditedu botlhe, gonne ga go na karabo epe ya Modimo.
8Mme nna ke tletse thata le Mowa wa Morena; ke tletse tshiamo le bopelokgale gore ke bolelele Jakobe tlolo ya gagwe le Iseraele boleo jwa gagwe.
9A ko lo utlwe fa, lona ditlhogo tsa ntlo ya Jakobe, le lona dikgosana tsa Baiseraele, ba lo tenwang ke tshiamo, ba lo sokamisang tsotlhe tse di siameng! 10Ke lona ba lo agang Sione ka go tsholola madi le Jerusalema ka tshiamololo.
11Ditlhogo tsa teng di atlhola ka ntlha ya thelesetso; baperesiti ba ruta ka ntlha ya tuelo; baporofeti ba teng ba bolela tsa boitseanape ka ntlha ya selefera. Mme ba ntse ba re ba ikanya Morena ba re: “Morena a ga a mo gare ga rona? Ga go na kotsi e e ka re welang.”
12Ka moo Sione o tla lengwa jaaka tshimo ka ntlha ya lona; Jerusalema o tla fetoga marope; thaba ya tempele e tla nna thota ya sekgwa fela.


text:
181Mo metlheng eo go ne go se na kgosi mo Iseraeleng. Ya re ka sebaka seo ba lotso lwa Dane ba ipatlela kabelo ya naga, fa ba ka nnang teng; gonne kabelo e ne e ise e wele mo diatleng tsa bone mo gare ga ditso tsa Iseraele go fitlha letsatsing leo.
1:34
2Jaanong Badane ba roma banna ba batlhano ba losika lwa bone, ba romilwe ke lotso lotlhe, e le banna ba ba pelokgale; ba tloga kwa Sorea le kwa Ešethaole go tlhola lefatshe le go le sekaseka. Ba ba laela ba re: “Yaang lo sekaseke lefatshe.” Bone bao ba fitlha kwa dithabeng tsa Eferaime kwa ntlong ya ga Miga, ba lala teng. 3Ya re ba le mo lapeng la ga Miga, ba lemoga lentswe la lekau la Molefi, ba ya teng, ba mmotsa ba re: “Ke mang yo o go tlisitseng, kwano? O dira eng mono? O batlang mono?”
4A ba araba a re: “Miga o ntiretse jaana le jaana, a nthapa gore ke nne moperesiti wa gagwe.”
5Ba mo kopa ba re: “A ko o botse Modimo, re tle re itse gore a leeto la rona le re le tsamayang le tla nna le letlhogonolo?”
6Moperesiti a ba araba a re: “Tsamayang ka kagiso! Leeto la lona le lo le tshwereng, le fa pele ga Morena.”
7Ke fa banna ba batlhano ba ya ba fitlha kwa motseng wa Laiše, ba bona batho ba ba mo go ona ba agile mo thagamong ka fa melaong ya Basitone, ba iketlile, ba sa boife sepe, go se na ope yo o utlwisang botlhoko mo lefatsheng leo ka go thukhutha khumo; le gona ba le kgakala le Basitone, ba sa kgathalale batho ba bangwe. 8Ya re ba fitlha gape kwa go ba ga bone kwa Sorea le Ešethaole, ba ga bone ba ba botsa ba re: “Go ntse jang?” 9Ba araba ba re: “Nanogang a re yeng re ba tlhasele! Gonne re bonye lefatshe lele, ra fitlhela le le molemo thata. Jaanong a lo a re lo a itulela? Lo se ka lwa nna ditshwakga go ya le go fitlha le go thopa lefatshe leo! 10E tla re lo fitlha, lo gorogele fa bathong ba ba iketlileng le mo lefatsheng le le atlhameng mo ntlheng tsotlhe. Kana Modimo o le neetse mo diatleng tsa lona; ke felo fa go sa tlhokafaleng sepe teng sa dilo tse di mo lefatsheng.”
11Ke fa go huduga banna ba le 600 ba losika lwa Badane, ba tloga kwa Sorea le kwa Ešethaole, ba tlhometse dibolai tsa ntwa. 12Ba bolola, ba thibelela kwa Khiriathe-Jearime wa Juta. Ke ka moo felo foo go bidiwang Bothibelelo jwa Badane go fitlha letsatsing leno. Go mo ntlheng ya bophirimatsatsi ya Khiriathe-Jearime. 13Go tswa teng ba fetela kwa dithabeng tsa Eferaime, ba gorogela fa ntlong ya ga Miga.
14Jaanong banna ba batlhano ba ba kileng ba ya go tlhola lefatshe la Laiše ba simolola go bua, ba raya ba ga bone ba re: “A lo a itse gore mo matlong a go na le khiba ya boperesiti le medimo ya lelapa le modimo wa seseto le o o bopilweng. Lo itse jaanong se lo tshwanetseng lwa se dira.”
15Ba ya teng, ba fitlha kwa ntlong ya lekau la Molefi e e leng ntlo ya ga Miga, ba le botsa matsogo. 16Jaanong ya re banna ba Badane ba ba 600 ba ba tlhometseng dibolai tsa ntwa ba ntse ba eme fa kgorong, 17banna ba batlhano ba ba kileng ba ya go tlhola lefatshe ba ya kwa tempelaneng, ba tsena teng, ba tsaya modimo wa seseto le khiba ya boperesiti le medimo ya lelapa le modimo o o bopilweng, moperesiti ene a ntse a eme le banna ba ba 600 ba ba tlhometseng dibolai tsa ntwa kwa mojakong wa kgoro.
18Mme bale ba ba tsenyeng mo ntlong ya ga Miga, ya re ba ntse ba tsaya modimo wa seseto le khiba ya boperesiti le medimo ya lelapa le modimo o o bopilweng, moperesiti a ba botsa a re: “Lo dira eng?”
19Ba mo fetola ba re: “Didimala, se tlhole o bua! Yaa le rona, o nne rraarona le moperesiti wa rona. Se se botoka mo go wena ke eng? A ke go nna moperesiti wa lelapa la monna a le mongwe gongwe go nna moperesiti wa lotso, wa losika mo go Iseraele?” 20Ke fa pelo ya moperesiti e ja monate, mme a tsaya khiba ya boperesiti le medimo ya lelapa le modimo wa seseto le modimo o o bopilweng, a ema mo gare ga batho bao.
21Jaanong ba retologa, ba tsamaya, ba eteletsa bana le diruiwa le dikhumo pele. 22Ya re ba setse ba le kgakala le ntlo ya ga Miga, ga kuiwa banna ba ba mo malapeng a a mo tikologong ya ntlo ya ga Miga, ba latela Badane. 23Ya re ba tlhaeletsa Badane, bone ba retolola difatlhego, ba botsa Miga ba re: “O batla eng, fa o re latetse ka batho ba gago?”
24A fetola a re: “Lo tsere medimo ya me e ke e dirileng le moperesiti, lwa tloga. Jaanong ke saletswe ke eng? Lo ka botsa jang lo re: ‘O batla eng?’ ”
25Mme Badane ba mo raya ba re: “Se utlwatse lentswe la gago mo go rona, e se re gongwe banna ba mowa o o galakang ba lo wela, mme wa nyelelelwa ke bophelo jwa gago le maphelo a ba lapa la gago!” 26Jaanong Badane ba ikela kwa pele. Mme ya re ka Miga a bona gore ba thata bogolo go ene, a retologa, a boela kwa gae.
27Ya re ba sena go tsaya medimo e Miga a e dirileng le moperesiti yo o neng a na nae ba fitlha ba wela Laiše, ba tlhasela batho ba ba mo thagamong ba ba iketlileng, ba ba bolaya ka bogale jwa tšhaka, ba fisa motse oo ka molelo. 28Go ne go se na mopholosi; gonne ona o ne o le kgakala le Sitone; le gona ba sa kgathalele batho ba bangwe. Motse oo o ne o le mo lebaleng la Bethe-Rehobe. Badane ba tsosa motse oo, ba nna mo go ona. 29Ba taya motse leina la Dane ka leina la ga Dane rraabo yo o belegetsweng Iseraele. Mme pele ga foo leina la motse oo e ne e le Laiše.
30Mme Badane ba ikemisetsa modimo ole wa seseto. Jonathane morwa Geresome, morwa Moše, ene le ba lotso lwa gagwe e ne e le baperesiti ba lotso lwa ga Dane go fitlha letsatsing le ba ntshitsweng mo lefatsheng ka lone.
31Ba ikemisetsa modimo wa seseto wa ga Miga jalo o ene a o dirileng; wa nna teng ka malatsi otlhe a Tempelana ya Modimo e neng e le kwa Silo ka ona.


text: 11 Fa Jesu a sena go naya barutwa ba gagwe ba ba 12 ditaelo, o ne a ya go ruta le go rera kwa metseng e mengwe.+2 E rile Johane a utlwela ka ga ditiro tsa ga Keresete a le mo kgolegelong,+ o ne a roma barutwa ba gagwe+3 gore ba mmotse jaana: “A ke wena Yo o Tlang, kgotsa a re tshwanetse go lebelela mongwe o sele?”+4 Jesu o ne a ba araba a re: “Tsamayang lo ye go bolelela Johane dilo tse lo di utlwang le tse lo di bonang:+5 Difofu jaanong di a bona+ le batho ba ba tlhotsang ba a tsamaya, balepero+ ba a fodisiwa le bosusu ba a utlwa, baswi ba a tsosiwa le bahumanegi ba bolelelwa dikgang tse di molemo.+6 Go itumela motho yo o se nang dipelaelo dipe ka nna.”+7 Fa barutwa ba ga Johane ba sena go tsamaya, Jesu o ne a bua le boidiidi jwa batho ka Johane a re: “Lo ne lo ile go bona mang kwa nageng?+ A e ne e le motho yo o tshwanang le lotlhaka lo lo phepheulwang ke phefo?+ Nnyaa.8 Tota lo ne lo ile go bona mang? Motho yo o apereng diaparo tse di boleta?* Nnyaa. Batho ba ba aparang diaparo tse di boleta ba mo matlong a dikgosi.9 Mme gone, tota lo ne lo ile go bona mang? Go bona moporofeti? Ee, e ne e le moporofeti e bile o botlhokwa thata go feta moporofeti.+10 Yono ke ene yo go kwadilweng jaana ka ga gagwe: ‘Ke tla roma morongwa wa me kwa pele ga gago,* yo o tla baakanyang tsela kwa pele ga gago!’+11 Ammaaruri ke a lo bolelela, mo bathong, ga go ise go ke go nne le ope yo mogolo go feta Johane Mokolobetsi, le fa go ntse jalo, motho yo o nang le maemo a a kwa tlase mo Bogosing jwa magodimo o mogolo go mo feta.+12 Go tloga mo malatsing a ga Johane Mokolobetsi go fitlha jaanong, batho ba leka go tsena mo Bogosing jwa magodimo, mme ba ba lekang ka natla ba kgona go dira jalo.+13 Gonne boporofeti jo bo mo molaong wa ga Moshe le mo mekwalong ya baporofeti bo ne jwa porofeta ka se se tla diregang go fitlha Johane a tla;+14 mme gore a lo a dumela kgotsa ga lo batle go dumela, Johane ke ene ‘Elija yo baporofeti ba neng ba re o tshwanetse go tla.’+15 A yo o nang le ditsebe a reetse.16 “Ke tla tshwantsha kokomana eno le mang?+ E tshwana le bana ba babotlana ba ba ntseng mo marekisetsong ba ba goang dithaka tsa bone,17 ba re: ‘Re ne ra lo leletsa fulutu, mme lo ne lwa se ka lwa bina; re ne ra lela, mme lo ne lwa se ka lwa ititaya lo hutsafetse.’18 Ka tsela e e tshwanang, Johane o ne a tla a sa je e bile a sa nwe, le fa go ntse jalo batho ba re, ‘O na le ledimona.’19 Morwa motho o ne a tla a ja e bile a nwa,+ le fa go ntse jalo batho ba re, ‘Bonang monna yo o jang bobe le yo o nwang beine thata, ke tsala ya bakgethisi le baleofi.’+ Mme gone, dilo tse di siameng tse motho a di dirang, di bontsha gore o botlhale.”+20 Go tswa foo, o ne a simolola go kgoba metse e a neng a dirile dikgakgamatso di le dintsi mo go yone, ka gonne batho ba yone ba ne ba sa ikwatlhaya, a re:21 “Ruri o tlhomola pelo wena, Korasina! Ruri o tlhomola pelo wena, Bethesaida! ka gonne fa dikgakgamatso tseno tse di diragetseng mo go lona di ka bo di diragetse kwa Ture le Sidona, batho ba teng ba ka bo ba sa bolo go ikwatlhaya ba apere letsela la kgetsi e bile ba le mo meloreng.+22 Le fa go ntse jalo, ke a lo bolelela, Ture le Sidona di tla kgona go itshokela Letsatsi la Katlholo go gaisa lona.+23 Mme wena Kaperenama,+ a o ithaya o re o tla tsholelediwa kwa legodimong? O tla fologela mo Lebitleng;*+ ka gonne fa dikgakgamatso tseno tse di diragetseng mo go wena di ka bo di diragetse kwa Sodoma, e ka bo e sa ntse e le teng go fitlha mo letsatsing leno.24 Le fa go ntse jalo, ke a lo bolelela, lefatshe la Sodoma le tla kgona go itshokela Letsatsi la Katlholo go gaisa lona.”+25 Ka yone nako eo Jesu o ne a re: “Rara, wena Morena wa legodimo le lefatshe, ke go baka phatlalatsa ka gonne o fitlhetse batho ba ba botlhale le ba ba rutegileng dilo tseno mme o di senoletse bana ba bannye.+26 Rara, o dirile jalo ka gonne seno ke thato ya gago.27 Dilo tsotlhe ke di neilwe ke Rre, mme ga go na ope yo o nkitseng*+ ka botlalo ntle le Rara;+ e bile ga go na ope yo o itseng Rara ka botlalo ntle le nna le ope fela yo ke mo rutang ka Rara.+28 Tlang mo go nna, lona lotlhe ba lo dirang ka natla le ba lo imelwang, mme ke tla lo lapolosa.29 Rwalang jokwe ya me mme lo ithute mo go nna, ka gonne ke bonolo e bile ke boikokobetso,*+ mme lo tla lapologelwa.30 Gonne jokwe ya me e motlhofo* le morwalo wa me ga o bokete.”


text:
151Taelo ya Modimo ka ga Moabe.
Ruri, motse wa Are o sentswe bosigo, Moabe a nyelediwa. Ruri, motse wa Kire o sentswe bosigo, Moabe a nyelediwa. 2Ba ya kwa tempeleng, ba Dibone ba tlhatlogela kwa dithoteng tsa tlhabelo go lela teng. Bamoabe ba goa mo godimo ga Nebo le mo godimo ga Meteba. Botlhe ba beotswe ditlhogo, ditedu tsotlhe di pomilwe.
Hes. 7:18
3Ba apere diaparo tsa bohutsana mo mebileng ya bone, ba lela botlhe mo godimo ga matlo a bone le mo dipatlelong tsa bone, ba nnela go lela fela.
4Metse ya Hešebone le Eleale e a goa; dikodu tsa bone di utlwala go fitlha kwa Jahase. Ka ntlha ya moo bagale ba Moabe ba bokolela, dipelo tsa bone di tshogile. 5Pelo ya me e lelela Bamoabe. Batshabi ba bona ba fitlhile kwa Soare le kwa Egelathe. Ao! Ba tlhatloga ka mapalamo a Luhithe ka selelo. Ijoo! Ba goela tatlhego mo tseleng e e yang kwa Horonaime.
6Ijoo! Metsi a Nimerime a fetoga sekaka. Ijoo! Bojang bo a swaba, merogo e a fela, ga go tlhoge botala bope. 7Ka moo, tse ba di tshotseng le dikhumo tsa bona ba tla di tshedisa noka ya megokare. 8Ijoo! Go goa go utlwala mo nageng yotlhe ya Moabe; go bokolela ga bone go utlwala kwa Egelaime, go bokolela ga bone go utlwala kwa Bereleme. 9Ijoo! Metsi a Dimone a tletse madi. Gonne ke tla ba ke okeletsa Dimone tse dingwe: Ba ba falotseng ba Moabe le masalela a naga ke tla ba romela tau.


text:
41Ka moo he, emang jalo mo Moreneng ka tlhomamo, lona bakaulengwe ba ka ba ba rategang, ba ke lo tlhologeletsweng, ba lo leng boitumelo jwa ka le serwalo sa ka, lona baratwi.
1 Bathes. 2:19,20
2Ke kaela Eodia, le Sintige ke a mo kaela gore ba utlwane mo Moreneng. 3Ee, le wena, molekane wa me wa nnete mo tirong, ke a go rapela ka re, ba thuse, basadi bao, ba ba nthusitseng mo tlhabanelong ya Efangele, ba na le Klemense le badiri-ka-nna ba bangwe ba maina a bone a leng mo Lokwalong lwa Bophelo.
4Itumeleng mo Moreneng ka gale, ke a boela ka re, itumeleng!
2 Bakor. 13:11
5A bopelontle jwa lona bo itsiwe ke batho botlhe. Morena o gaufi. 6Se tshwenyegeleng sepe, mme a ka metlha tse lo di tlhokang di itsisiwe Modimo ka thapelo le kopo, di na le tebogo.
1 Pet. 5:7
Pes. 145:18
7Mme kagiso ya Modimo e e fetang tlhaloganyo yotlhe e tla boloka dipelo tsa lona le maikutlo a lona mo go Keresete Jesu.
Bakol. 3:15
8Ba ga etsho, ke fetsa ka go re: Tsotlhe tsa boammaaruri le tsotlhe tsa tlotlego le tsotlhe tsa tshiamo le tsotlhe tsa boitsheko le tsotlhe tsa lorato le tsotlhe tse di tumo e ntle le tse di ka nnang teng tsa maatlametlo gongwe tsa poko, di akanyeng.
9Tse lo di ithutileng, lwa di amogela, lwa di utlwa, lwa di bona le mo go nna, lo di dire, mme Modimo wa kagiso o tla nna le lona.
10Ke itumetse thata mo Moreneng, ka jaanong lo tiile gape go ka gopola go ntlamela; le gale lo ne lo ntse lo nkgopola, mme lo sa bone phatlha. 11Ga ke bue jalo ka ntlha ya go tlhoka; gonne ke ithutile go itumelela tse ke leng mo go tsona.
12Lehuma ke a le itse, le letlotlo ke a le itse; ke itse dilo tsotlhe, le fa e le go kgora gongwe go bolawa ke tlala, le fa e le go atlanegelwa gongwe go tlhoka.
13Tsotlhe ke di kgona ka ene yo o nthatafatsang, e bong Keresete.
14Le fa go ntse jalo lo dirile sentle, ka lo tlhakanetse tlalelo le nna. 15Kana le lona Bafilipi lo itse gore mo tshimologong ya Efangele, e rile ke sena go tloga kwa Maketonia, ga se ka ga nna phuthego epe e e neng ya tlhakanela lenaneo la me la madi le nna ntlheng ya go ntsha le go amogela fa e se lona lo le losi fela.
16Gonne e rile ke le kwa Thesalonika, le teng lwa romela gangwe le gape tse ke neng ke di tlhoka. 17Ga se go re ke batla neo, mme ke batla leungo le le tla lo atelang mo lenaneong la lona.
18Ke amogetse tsotlhe, ke na le letlotlo, di ntlaletse, ke amogetse tse di tswang koo go lona mo go Epafrodito, tse e leng lonko lo lo nkgang monate le tshupelo e e natefelang e e kgatlhang Modimo.
19Mme Modimo wa me o tla lo abela tsotlhe tse lo di tlhokang ka fa khumong ya ona mo kgalalelong e e mo go Keresete Jesu. 20A kgalalelo e nne ya Modimo Rraetsho go ya bosakhutleng jotlhe! Amen.
21Dumedisang moitshepi mongwe le mongwe mo go Keresete Jesu. Bakaulengwe ba ba nang le nna ba a lo dumedisa. 22Baitshepi botlhe ba a lo dumedisa, bogolo bone ba ntlo ya Kaisara.
23Bopelotlhomogi jwa Morena Jesu Keresete a bo nne le mewa ya lona!


text:
161Morena o ne a bua le Moše morago ga loso lwa bomorwa Arone ba babedi jale fa ba atamela fa pele ga Morena ka molelo o sele mo ba bileng ba swa.
2Morena a raya Moše a re: “Raya Arone mogoloo o re, a se ka a tsena ka nako nngwe le nngwe mo Felong-fa-go-Boitshepotshepo ka fa teng ga lesire fa pele ga sekhurumelo sa thuanyo se se khurumelang Letlole gore a se swe; gonne ke iponatsa ke le mo lerung godimo ga sekhurumelo sa thuanyo.
3Arone a ka tsena fela mo Felong-fa-go-Boitshepotshepo ka go tlhaba poana ya setlhabelo sa boleo le phelehu ya setlhabelo sa phiso;
1:10
4a apare hempe e e boitshepo ya letseta le borokgwe jwa letseta, a bo tswale mo mmeleng wa gagwe, a ikgatlhe ka moikgatlho wa letseta, a rwale serwalo sa letseta; ke tsona diaparo tse di boitshepo. A a tlhape mmele, a di apare.
5“Mo phuthegong ya Baiseraele a tsee diphoko di le pedi tsa setlhabelo sa boleo le phelehu e le nngwe ya setlhabelo sa phiso. 6Jaanong Arone a tsise poana ya setlhabelo sa boleo sa gagwe, a itirele thuanyo le ba lapa la gagwe.
7A be a tsee diphoko tse pedi, a di emise fa pele ga Morena fa mojakong wa Tente ya Boipontsho. 8Arone a be a tlhamele diphoko tse pedi ditengwa, tengwa e nngwe e nne ya Morena, tengwa e nngwe e nne ya ga Asasele.16:8 Go tewa mowa o o bosula wa sekaka.
9Arone a be a atametse phoko e tengwa ya Morena e wetseng mo go yona, a e dire setlhabelo sa boleo. 10Mme phoko e tengwa ya ga Asasele e wetseng mo go yona, a e emisiwe fa pele ga Morena e ntse e phela go dira tsa thuanyo mo go yona le go e lelekela go Asasele kwa sekakeng.
11“Ke go re: Arone a tsise poana ya setlhabelo sa boleo sa gagwe, a e tlhabe, a itirele thuanyo le ba lapa la gagwe; 12a be a tsee leiswana le tletse magala a a tswang mo aletareng fa pele ga Morena le bupe jwa matlhare a a nkgang monate bo tletse magofi a mabedi, a di ise ka fa teng ga lesire. 13A ba a tshele tsa maswalo ao mo molelong fa pele ga Morena gore musi wa maswalo o bipe sekhurumelo sa thuanyo se se khurumelang Letlole la Tshupo gore a se swe. 14A be a tsee madi mangwe a poana, a a kgatshe ka monwana wa gagwe mo sekhurumelong sa thuanyo ntlheng ya botlhabatsatsi, a be a kgatshe madi mangwe ka monwana wa gagwe gasupa fa pele ga sekhurumelo sa thuanyo.
15“A be a tlhabe phoko ya setlhabelo sa boleo sa morafe, a be a ise madi mangwe a yona ka fa teng ga lesire, a dire ka madi a yona jaaka a dirile ka madi a poana, a a kgatshe mo sekhurumelong sa thuanyo le fa pele ga sona.
16A direle Felo-fa-go-Boitshepotshepo thuanyo jalo ka ntlha ya maitshekologo a Baiseraele le ka ntlha ya ditlolo tsa bone ka fa maleong a bone a mefutafuta, le Tente ya Boipontsho e e nang nabo mo gare ga maitshekologo a bone a e direle jalo.
17A go se nne motho ope mo Tenteng ya Boipontsho fa Arone a tsena go dira tsa thuanyo mo Felong-fa-go-Boitshepotshepo go ya a ba a tswe. A a ipatlele boitshwarelo jalo le ba lapa la gagwe le phuthego yotlhe ya Iseraele. 18Jaanong a a tswele kwa aletareng e e fa pele ga Morena, a e direle thuanyo, a tsee madi mangwe a poana le a phoko, a a tshase mo dinakeng tsa aletare tikologong.
19A be a kgatshe madi mangwe mo go yona gasupa ka monwana wa gagwe, a e itshekise, a e itshepise go tlosa maitshekologo a Baiseraele.
20“A e re a sena go ruanya Felo-fa-go-Boitshepotshepo le Tente ya Boipontsho le aletare a atametse phoko e e phelang. 21Arone a bee mabogo a mabedi mo tlhogong ya phoko e e phelang, mme mo godimo ga yona a ipobole melato yotlhe ya Baiseraele le ditlolo tsotlhe tsa bone ka fa dibeng tsotlhe tsa bone, a di bee mo tlhogong ya phoko, a be a e kgweeletse kwa sekakeng ka monna yo o laetsweng tiro e. 22A phoko e rwale melato yotlhe ya bone jalo, e e tlosetse kwa lefatsheng le le senya; a kgweeletse phoko kwa sekakeng.
23“Jaanong Arone a tsene mo Tenteng ya Boipontsho, a apole diaparo tsa letseta tse o neng a di apere, fa a tsena mo Felong-fa-go-Boitshepotshepo, a di tlogele teng. 24A be a tlhape mmele mo Felong-fa-go-Boitshepo ka metsi, a apare diaparo tsa gagwe;16:24 Go tewa tsa moperesiti yo mogolo. a be a tswe a dire setlhabelo sa phiso sa gagwe le setlhabelo sa phiso sa morafe, a itirele thuanyo le go e direla morafe. 25A be a fise mafura a setlhabelo sa boleo mo aletareng. 26Mme monna yo o kgweeditseng phoko ya ga Asasele, a tlhatswe diaparo tsa gagwe, a tlhape mmele ka metsi; morago ga moo a ka tsena mo bothibelelong. 27Fa e le poana ya setlhabelo sa boleo le phoko ya setlhabelo sa boleo tse madi a tsona a tsetsweng go dira thuanyo mo Felong-fa-go-Boitshepotshepo, a ba di ntshetse kwa ntle ga bothibelelo, ba fise matlalo a tsona le dinama tsa tsona le meswang ka molelo.
6:23
Hes. 43:21
Baheb. 13:11
28Mme yo o di fisitseng, a a tlhatswe diaparo tsa gagwe, a tlhape mmele ka metsi; morago ga moo a ka tsena mo bothibelelong.
29“A go re jalo e nne molao o o sa khutleng wa lona: Ka kgwedi ya bosupa e le some lo ikokobetse; lo se ka lwa dira tiro epe, le fa e le motho wa mo gae gongwe moeng yo o lo agetseng. 30Gonne ka letsatsi leo lo direlwa thuanyo go lo itshekisa, e le gore lo tlhapisiwe maleo otlhe a lona fa pele ga Morena.
31A e nne letsatsi le legolo la boikhutso mo go lona, mme lo ikokobetse ka lone; ke molao o o sa khutleng. 32Thuanyo e tla tshwanela go dirwa ke moperesiti yo mogolo yo o tla bong a tloditswe, a tlhomamisitswe mo tirong ya boperesiti mo boemong jwa ga rraagwe, mme a apare diaparo tsa letseta tse di boitshepo. 33A ruanye Felo-fa-go-Boitshepotshepo, a be a ruanye Tente ya Boipontsho le aletare; a be a direle baperesiti le batho botlhe ba phuthego thuanyo. 34A go re jalo e nne molao o o sa khutleng mo go lona go direla Baiseraele thuanyo ka ntlha ya dibe tsotlhe tsa bone gangwe ka ngwaga.” Mme Arone a dira jaaka Morena a laetse Moše.


text:
271Morena a ba a raya Moše a re: 2“Bua le Baiseraele o ba ree o re: ‘Fa motho a dira maikano ka boene a go re mangmang e nne wa Morena, o ka gololwa ka fa a kaiwang ka teng.
3“ ‘Fa e le monna, o tla mo kaya jaana: Yo o dinyaga di le 20 go ya dinyageng di le 60 o tla mo kaya dišekele di le 50 tsa selefera, e bong dišekele tse di tletseng tsa Felo-ga-Boitshepo.
4“ ‘Fa e le mosadi, o mo kaye dišekele di le 30.
5“ ‘Fa e le wa dinyaga di le tlhano go ya dinyageng di le 20, o kaye yo motonanyana dišekele di le le yo monamagadi dišekele di le some.
6“ ‘Fa e le ngwana wa kgwedi go ya dinyageng di le tlhano, o kaye mosimane dišekele di le tlhano tsa selefera, mme mosetsana o mo kaye dišekele di le tharo tsa selefera.
7“ ‘Fa e le motho wa dinyaga di le 60 le go feta foo, monna o mo kaye dišekele di le 15, mme mosadi o mo kaye dišekele di le some.
8“ ‘Mme fa motho a humanegile, a palelwa ke go ntsha tlhwatlhwa ya thekololo e o e mo kaileng, a a emisiwe fa pele ga moperesiti gore moperesiti a mo kaye. Yo o ikanneng a moperesiti a mo kaye ka fa a nonofileng ka teng.
9“ ‘Fa e le sengwe27:9 Go tewa se motho a ikanneng go se neela Morena. sa diruiwa se se ka tlhabelwang Morena, gona sengwe le sengwe sa tsona se motho a se neelang Morena se tla nna boitshepo. 10A a se ka a tlhanoga ka sona, le e seng go ananya se se siameng ka se se sa siamang, gongwe se se sa siamang ka se se siameng. Mme fa a re o ananya seruiwa ka seruiwa, sona le se a reng o ananya ka sona di tla nna boitshepo ka bobedi jwa tsona. 11Mme fa e le seruiwa se se sa itshekang, se se sa tshwanelang go tlhabelwa Morena, a moikani a bee seruiwa seo fa pele ga moperesiti. 12A moperesiti a se atlhole gore a se siame gongwe ga se a siama. Go tla nna jaaka wena moperesiti o atlhotse. 13Mme fa a rata go se golola, a a oketse karolo ya botlhano godimo ga tlhwatlhwa ya sona e o e kaileng.
14“ ‘Fa motho a itshepisetsa Morena ntlo ya gagwe go e mo neela, a moperesiti a e sekaseke, fa e siame gongwe e sa siama; ka fa moperesiti a e kayang ka teng, go nne jalo. 15Jaanong fa yo o itshepisitseng ntlo ya gagwe a rata go e reka gape, a a oketse tlhwatlhwa e o e kaileng ka karolo ya botlhano ya yona; foo e tla mmoela.
16“ ‘Fa motho a itshepisetsa Morena tshimo nngwe ya boswa jwa gagwe, o e kaye ka fa peong e e jwalwang mo go yona. Fa peo ya garase e tlatsa homere, o e kaye dišekele di le 50 tsa selefera. 17Fa a itshepisa tshimo ya gagwe go tloga ka ngwaga wa tuduetso, a go nne jalo ka fa o e kaileng ka teng. 18Mme fa a itshepisa tshimo ya gagwe morago ga ngwaga wa tuduetso, a moperesiti a mmeele tlhwatlhwa ka fa dinyageng tse di setseng go ya ngwageng wa tuduetso, mme e o e kaileng e fokodiwe jalo. 19Fela fa yo o itshepisitseng tshimo a rata go e reka gape, a a oketse tlhwatlhwa e o e kaileng ka karolo ya botlhano ya yona; foo e tla mmoela. 20Fa a sa ithekele tshimo gape, mme a e rekisa mo monneng yo mongwe, ga e kitla e tlhola e gololwa. 21E re tshimo eo e gologa ka ngwaga wa tuduetso, e itshepele Morena jaaka tshimo e e hutsitsweng. E tla nna ya moperesiti e le boswa jwa gagwe.
22“ ‘Mme fa a itshepisetsa Morena tshimo e a e rekileng e e seng ya masimo a boswa jwa gagwe, 23gona a moperesiti a mmeele tlhwatlhwa e e lekanyeng go ya ngwageng wa tuduetso; a a ntshe ka lone letsatsi leo tlhwatlhwa e o e kaileng, e nne neo e e boitshepo ya Morena. 24Ka ngwaga wa tuduetso tshimo eo e tla boela kwa go ene yo moikani a e rekileng mo go ene yo e neng e le naga ya boswa jwa gagwe.
25“ ‘Tsotlhe tse o di kayang o di kaye ka šekele ya Felo-ga-Boitshepo. Šekele ke digera di le 20. 26Fela maitibolo a diruiwa, ka e le a Morena ka go tsalwa pele, a go se nne ope yo o a itshepisang, a e leng a kgomo gongwe a sefutshane; kana ona e ntse e le a Morena.
27Mme fa e le seruiwa se se sa itshekang, a a se golole ka fa o se kayang ka teng, a be a oketse karolo ya botlhano ya teng; fa se sa gololwe, a se rekisiwe ka fa o se kayang ka teng.
28“ ‘Fela tsotlhe tse di hutsitsweng tse motho a di hutseditseng Morena, di tswa mo go tse e leng tsa gagwe, le fa e le motho gongwe seruiwa gongwe tshimo nngwe ya boswa jwa gagwe, tsone ga di kitla di rekisiwa le e seng go gololwa. Tsotlhe tse di hutsitsweng ke tse di boitshepotshepo tsa Morena.
21:2
29Le fa e le motho ofe yo o hutsitsweng ga a kitla a gololwa. O tshwanetse go bolawa.
30“ ‘Dikarolo tsotlhe tsa lesome tsa lefatshe tsa dijwalo tsa masimo le tsa maungo a ditlhare ke tsa Morena; di itshepetse Morena.
31Mme fa motho a rata go golola karolo ya lesome ya gagwe, a a ntshe tlhwatlhwa ya yona, a ba a e oketse ka karolo ya botlhano. 32Fa e le karolo yotlhe ya lesome ya dikgomo le ya difutshane, tsotlhe tse di huhumelang ka fa tlase ga thobane ya modisa, ya lesome nngwe le nngwe e tla itshepela Morena. 33A go se ka ga sekasekwa fa e siame gongwe e sa siama; le gona e se ka ya ananngwa. Mme fa motho a re o e ananya, foo yona le e a reng o ananya ka yona, di tla nna boitshepo tsoo pedi; ga se tse di ka gololwang.’ ”
34Ke tsona ditaelo tse Morena o di laetseng Moše kwa thabeng ya Sinai gore a di laele Baiseraele.


text:
231Lefoko la Morena la ba la tla kwa go nna la re: 2“Morwa-motho, go ne go le basadi ba le babedi, e le bomorwadia mmaabo a le mongwe. 3Ba kile ba akafala kwa Egepeto, ba dira boaka ba sa le bašwa; mabele a bone a fopholwa teng; ba apaapiwa mebele ya bone ya bokgarebe gona. 4Leina la yo mogolo e ne e le Ohola, la ga monnawe e le Ohodiba. Ba nna ba me, ba belega bomorwa le bomorwadi. Ohola ke leina la Samaria. Ohodiba ke leina la Jerusalema. 5Mme Ohola a akafala a ntse a le mo taolong ya me, a tukela barati ba gagwe ka lorato, e bong Baasiria ba e leng bagale, 6ba ba neng ba apere bobududu jo bontle, e le balaodi le dikgosana; botlhe e le makau a a rategang, e le bapalami ba dipitse. 7A ineela mo go bone, a dira boaka le Baasiria botlhe ba ba tlhophilweng; mme mo go botlhe ba a ba eletsang, a ikgotlela ka medimo yotlhe e e maila ya bone. 8Le gona ga a ka a tlogela go akafala ga gagwe le Baegepeto, gonne ba ne ba mo sentse a sa le mošwa; ba apaapa mmele wa gagwe wa bokgarebe, ba goromeletsa boaka jwa bone mo go ene.
Hos. 7:11
12:2
9Ka moo ka mo neela mo diatleng tsa barati ba gagwe, mo diatleng tsa Baasiria ba o neng a ba tukela ka lorato. 10Bone ba bipolola bosaikatega jwa gagwe, ba tlosa bomorwawe le bomorwadie, ene ba mmolaya ka tšhaka, a fetoga theregiso mo basading; ba dirafatsa katlholo jalo mo go ene ka petso.
11“Jaanong le fa monnawe Ohodiba a bona tseo, ene a mo feta ka go tuka keletsong ya gagwe. Boaka jwa gagwe bo ne bo feta boaka jwa ga mogolowe.
12A tukela Baasiria ka lorato, e bong balaodi le dikgosana le bagale ba ba apereng bontle, le bapalami ba dipitse, botlhe e le makau a a rategang. 13Ka mmona a ikgotlela le ene. Ba ne ba tshwana fela ka bobedi jwa bone.
14“Mme Ohodiba a tswelela pele ka boaka jwa gagwe: A bona banna ba tshwantshitswe mo loboteng, e le ditshwantsho tsa Bakalatea, di dirilwe ka letsoku; 15ba tlamilwe letheka ka moitlamo, ba rwele dikola tse di lepeletseng mo ditlhogong tsa bone; ba lebega botlhe jaaka balaodi, e le ditshwantsho tsa ba Babele ba ba tsaletsweng mo lefatsheng la Kalatea. 16Jaanong ya re a ba bona, a ba tukela ka keletso, a roma barongwi kwa go bone kwa Kalatea. 17Ke fa ba Babele ba tla kwa go ene mo marobalong a go ratana, ba mo kgotlela ka boaka jwa bone; mme ya re a sena go kgotlelwa ke bone, a tenwa ke bone. 18Ya re a sena go bonatsa boaka jwa gagwe le go bipolola bosaikatega jwa gagwe, a ntena jaaka mogolowe a ntenne. 19Mme ene a totisa boaka jwa gagwe ka go gakologelwa malatsi a bokgarebe jwa gagwe, fa a akafala kwa lefatsheng la Egepeto. 20A tukela barati ba gagwe ka keletso, ba nama ya bone e leng nama ya diesele, ba madi a bone e leng madi a dipitse. 21Wena Ohodiba, o ne o tlhologelelwa boaka jwa bokgarebe jwa gago jale fa Baegepeto ba apaapa mmele wa gago ka ntlha ya mabele a bokgarebe jwa gago.
22“Wena Ohodiba, ke ka moo Morena Modimo o buang jaana o re: ‘Bona, ke tla tlhotlheletsa barati ba gago gore ba go galefele, bone bao ba ba go tenneng; ke tla ba tlisa kwa go wena ba tswa mo ntlheng tsotlhe; 23e leng ba Babele le Bakalatea botlhe ba kwa Phekote le kwa Šoa le kwa Kgoa; Baasiria botlhe ba na nabo, e le makau a a rategang; botlhe e le balaodi le dikgosana le baeteledipele le batlotlegi le bapalami ba dipitse. 24Ba tla tla, ba go tlhasela ba na le bontsi jwa dikoloi le jwa maotwana le masomo a merafe; ba tla go lwantsha mo ntlheng tsotlhe ba na le thebe le thejana le kuana ya tlhabano. Kgang e e sekwang ke tla e baya fa pele ga bone, gore ba go atlhole ka fa melaong ya bone.
25Ke tla lwa nao ka lefufa la me; ba tla go direla ka kgakalo, ba go kgaola dinko le ditsebe. Masalela a gago a tla wa ka tšhaka. Ba tla tlosa bomorwao le bomorwadio. Masalela a gago a tla fisiwa ka molelo. 26Ba tla go apola diaparo, ba go amoga mekgabo. 27Tsamao ya gago e e tlhabisang ditlhong le boaka jwa gago tse di tswang kwa lefatsheng la Egepeto ke tla di khutlisa, ke di tlosa mo go wena. Ga o nke o tlhola o gopola Baegepeto le e seng go ba tsholeletsa matlho.’
28“Gonne Morena Modimo o bua jaana o a re: ‘Bona, ke tla go neela mo diatleng tsa ba ò ba tlhoileng, mo diatleng tsa ba ba go tenneng. 29Ba tla go direla ka letlhoo, ba thopa tsotlhe tse o di itiretseng, ba go tlogela ò sa ikatega, ò sa apara sepe. Ditlhong tsa boaka jwa gago di tla senolwa. Kgokafalo ya gago le boaka jwa gago 30di go diretse tseo; gonne ò setse baheitane morago ka go akafala nabo, wa ikgotlela ka medimo e e maila ya bone. 31O tsamaile mo tseleng ya ga mogoloo; ka moo ke tla go nosa senwelo se ke se mo nositseng.’
32“Morena Modimo o bua jaana o a re: ‘O tshwanetse go nwa senwelo sa ga mogoloo se se boteng, se se atlhameng, se se tletseng tse dintsi – ò tla tshegwa, ò sotlwa. 33O tla tlala botagwa le selelo. Senwelo sa ga mogoloo Samaria ke senwelo sa theregiso se se boitshegang.
Jer. 25:14,18
34“ ‘O tla se nwa, ò se minolosa,
ò phura dipeana tsa sona,
ò ikgagola mabele.“ ‘Gonne ke buile jalo.’ Go bua Morena Modimo.
35“Ke ka moo Morena Modimo o buang jaana o re: E re ka ò ntebetse, wa nkhularela, le wena o tla rwala petso ya bolotsana jwa gago le ya boaka jwa gago.”
36Morena a mpotsa a re: “Morwa-motho, a ò tla atlhola Ohola le Ohodiba? Ba itsise he maleo a bone! 37Gonne ba sentse nyalo, madi a mo diatleng tsa bone. Ba sentse nyalo ka medimo e e maila ya bone, ba e fiseditse bana ba ba ba ntsaletseng, ba ba dira dijo tsa yona. 38E bile ba nteofetse ka tse dingwe: Ba itshekolotse Felo-fa-go-Boitshepo ga me ka letsatsi la teng ba itshepolola boSabata ba me. 39E ne e a tle e re fa ba sena go tlhabela medimo e e maila ya bone bana ba bone, ba fete ba tsene mo Felong-fa-go-Boitshepo ga me ka letsatsi lone leo go go itshepolola. Bonang, ba dirile jalo mo Ntlong ya me.
40“Le gona ba romile kwa banneng ba ba tswang kwa kgakala; fa morongwi a sena go rongwa kwa go bone, ba tla. Jaanong wena wa tlhapa, wa iphotla sefatlhego, wa apara tsa mekgabo ka ntlha ya bone. 41Wa nna mo bolaong jo bontle, lobati lwa bojelo lo lo baakantsweng lo le fa pele ga gago. Maswalo a me le lookwane lwa me o ne o di beile mo go lone. 42Ga utlwala tlhodio ya ba ba tlhapetsweng mo go ene Ohodiba. Matagwa a a tswang kwa nageng a tlisiwa kwa banneng ba ba tswang mo bontsing jwa batho. Banna bao ba rwesa basadi mefitshana mo mabogong le dirwalo tse di galalelang mo ditlhogong. 43Nna ka re, a ba tla dira boaka le ene yo o tswapotsweng ka go senya nyalo, le ene nabo? 44Mme ba tsena mo go ene, jaaka go tsenwa kwa mosading wa seaka; ba kopana jalo le Ohola le Ohodiba go dira tse di tlhabisang ditlhong. 45Mme banna ba ba siameng ba tla ba atlhola jaaka go tshwanetse basadi ba ba sentseng nyalo, le jaaka go tshwanetse basadi ba ba tsholotseng madi. Ka gonne ba sentse nyalo; e bile madi a mo diatleng tsa bone.”
46Gonne Morena Modimo o bua jaana o a re: “A ba epelwe pitso ya merafe gore ba direlwe ka setlhogo, ba thukhuthwe dilo. 47Ba pitso ba tla ba kgobotletsa ka majwe, ba ba remaganya ka ditšhaka tsa bone, ba bolaya bomorwaa-bone le bomorwadia-bone, ba fisa matlo a bone ka molelo. 48Tiro tse di tlhabisang ditlhong ke tla di khutlisa jalo mo lefatsheng gore basadi botlhe ba boifisiwe gore ba se ka ba dira boaka jaaka bone. 49Ke tla lo beletsa ditiro tse di tlhabisang ditlhong tsa lona; lo tla rwala maleo a go leofa ka medimo e e maila ya lona gore lo tle lo itse, fa e le nna Morena Modimo.”


text:
101Gonne e re ka molao o na le moriti fela wa dilo tse di molemo tse di tla tlang, e seng tsona tota, ga o ka ke wa dira ka gope, gore ba ba atamelang ba nne ba ba tletseng ka ditlhabelo tse di tshwanang tsa ngwaga le ngwaga tse ba ntseng ba di isa ka gale.
8:5
2Go seng jalo, a ga ke re, ditlhabelo di ka bo di sa bolo go khutla go isiwa, fa batho ba sena go phepafadiwa gangwe fela? – ka gonne ba ba di direlang Modimo ba ka bo ba sa tlhole ba na le letswalo la dibe.
3Mme go ne go gopodiwa maleo ka tsona ka ngwaga le ngwaga. 4Gonne go a pala gore madi a dipoo le a diphoko a tlose maleo.
5Ke ka moo e rileng a tla mo lefatsheng, a bua a re:
“Setlhabelo le tshupelo
ò di ganne,
mme ò mpaakanyeditse
mmele.
6Ditlhabelo tsa phiso le tsa
boleo ga di a go natefela.
7Foo ke ne ka re:
‘Bona, ke tsile’ – go kwadilwe
ka ga me mo Lokwalong –
‘go dira thato ya gago,
Modimo.’ ”8Pele o rile: “Ditlhabelo le ditshupelo le ditlhabelo tsa phiso le tsa boleo tse di tsisiwang ka fa molaong o di ganne, le gona ga di a go natefela.” 9Ya baa gona a reng: “Bona, ke tsile go dira thato ya gago.” Ka go re jalo o dirolola sa pele gore a tlhomamise sa bobedi. 10Ke ka yona thato eo re itshepiseditsweng ruri ka setlhabelo sa mmele wa ga Jesu Keresete.
11Le gale moperesiti mongwe le mongwe o eme ka letsatsi lengwe le lengwe, a dira tsa tirelo-Modimo, a isa ditlhabelo tse di tshwanang gantsi, tse di sa kgoneng ka gope go tlosa maleo.
Ekes. 29:38
12Mme ene Jesu, e rile a sena go isetsa maleo setlhabelo se le sengwe, a ya go nnela ruri ka fa letsogong le le jang la Modimo,
13a ntse a letetse gore baba ba gagwe ba be ba dirwe sebeo sa dinao tsa gagwe.
14Gonne ba ba itshepisiwang o ba dirile ba ba botlalo ka bosakhutleng ka setlhabelo se le sengwe fela.
15Mme le Mowa o o Boitshepo o re supetsa jalo; gonne e rile Morena a sena go bua a re:
16“Kgolagano e ke tla e dirang
nabo morago ga malatsi ano
ke e,“Morena a ba a re:
“Ke tla tsenya melao ya me
mo dipelong tsa bone,
ke e kwala mo maikutlong
a bone;
Jer. 31:33
17mme dibe tsa bone
le ditshiamololo tsa bone
ga nkitla ke tlhola
ke di gopola.”
Jer. 31:34
19Jaanong he, ba ga etsho, e re ka re na le phuthologo ka madi a ga Jesu go ka tsena mo Felong-ga-Boitshepo
20ka tsela e ntšhwa e e phelang e o e re buletseng go ka ralala lesire, ke go re, ka nama ya gagwe;
21e re ka re bile re na le moperesiti yo mogolo yo o okameng Ntlo ya Modimo: 22A re atameleng he ka dipelo tsa boammaaruri, re na le tumelo e e tletseng, re kgatshitswe dipelo, go tlositswe matswalo, re bile re tlhapisitswe mebele ka metsi a a phepa.
Baef. 5:26
23A re kgomareleng boipolelo jwa tsholofelo, re se tshikinyege; gonne ene o boikanyo yo o re solofeditseng.
24A re elaneng tlhoko gore re tlhotlheletsanye mo loratong le ditirong tse di molemo,
25re se tlogele go phuthega ga rona, jaaka bangwe ba tlwaetse, mme re kaelane, bogolo thata ka lo bona letsatsi le ntse le atamela.
10:37
26Gonne fa re leofa ka bomo, re sena go amogela kitso ya boammaaruri, go tla bo go sa tlhole go na le setlhabelo sepe sa maleo,
27fa e se tebelelo e e boitshegang ya katlholo le bogale jwa molelo o o tla lailang baganetsi. 28Fa mongwe a latlhile molao wa ga Moše, o swa ka basupi ba babedi gongwe ba bararo, a sa utlwelwe botlhoko.
Doit. 17:6
29Jaanong akanyang he gore ene yo o gatileng Morwa Modimo ka dinao, a kaya madi a kgolagano a o itshepisitsweng ka one dinyana, a sotla Mowa wa bopelotlhomogi: Ene o tla kaiwa a tshwanetswe ke petso e kgolo bogolo jang ne!
30Gonne re itse yo o buileng a re: “Pusoloso ke ya me, ke tla busolosa;” a ba a re: “Morena o tla atlhola batho ba gagwe.” 31Ke se se boitshegang go wela mo diatleng tsa Modimo o o tshelang.
32Mme gakologelwang malatsi a pele, a e rileng lo sena go sedifadiwa, lwa itshokela kampano e kgolo ya dipogo ka ona;
33ntlha nngwe e le ka go dirwa sebogelwa ka ditshotlo le dipitlagano, mme ntlheng e nngwe e le ka go nna balekane ba bone ba ba tshelang mo go tse di ntseng jalo.
34Kana ba ba golegilweng lo ba tlhomogetse pelo, mme go amogwa dithoto tsa lona lwa go itshokela ka boitumelo, ka lo itse gore lona lo na le khumo kwa legodimong e e gaisang tsa lefatshe e e nnelang ruri.
19:21,29
35Ka moo he, se latlheng boikanyo jwa lona jo bo nang le tuelo e kgolo! 36Gonne boitshoko bo lo tshwanetse, e tle e re lo sena go dirafatsa thato ya Modimo, lo amogele se se solofeditsweng.
37Gonne go a twe:
“Go sa ntse go le sebakanyana
se sekhutshwanyane,
mme yo o tshwanetseng go tla,
o tla tla, a sa diege.
38Mme mosiami wa me
o tla tshela ka tumelo;
mme fa a ka ikepa,
mowa wa me
ga o ne o mo itumelela.”
Baroma 1:17


text: 12 Malatsi a le marataro pele ga Tlolaganyo, Jesu o ne a goroga kwa Bethani, kwa Lasaro+ yo Jesu a neng a mo tsositse mo baswing a neng a le gone.2 Ka jalo, ba ne ba mo direla mokete wa dijo tsa maitseboa gone, mme Maratha o ne a ba fa dijo,+ mme Lasaro e ne e le mongwe wa ba ba neng ba ja* le ene.3 Foo Marea o ne a tsaya leokwane le le nkgang monate la selekanyo sa ponto,*naredo ya mmatota, e e jang madi a mantsi thata, mme o ne a le tshela mo dinaong tsa ga Jesu a bo a di phimola ka moriri wa gagwe. Ntlo e ne ya tlala lonko lo lo monate lwa leokwane leo le le nkgang monate.+4 Mme Judase Isekariota,+ mongwe wa barutwa ba gagwe, yo o neng a tloga a mo rekisa,* o ne a re:5 “Ke ka ntlha yang fa leokwane leno le le nkgang monate le ne le sa rekisiwe ka didenario* di le 300 di bo di newa bahumanegi?”6 Le fa go ntse jalo, o ne a sa bue jalo ka gonne a tshwenyegile ka bahumanegi, mme e ne e le ka gonne e le legodu e bile e le ene a tshwarang letlole la madi, mme o ne a tle a utswe madi a a tsentsweng mo go lone.7 Foo Jesu o ne a re: “Mo tlogele, gore a dire seno e le go baakanyetsa letsatsi la fa ke tla bo ke fitlhwa.+8 Gonne bahumanegi ba na le lona ka metlha,+ mme nna ga nkitla ke nna le lona ka metlha.”+9 Mo nakong eo, Bajuda ba le bantsi ba ne ba utlwa gore Jesu o ne a le koo, mme ba ne ba ya koo, ba sa ele go bona Jesu fela, mme gape ba batla go bona Lasaro, yo a neng a mo tsositse mo baswing.+10 Jaanong baperesiti ba bagolo ba ne ba dumalana gore ba bolaye le Lasaro,11 ka gonne Bajuda ba le bantsi ba ne ba ya koo ka ntlha ya gagwe ba bo ba dumela mo go Jesu.+12 Letsatsi le le latelang, batho ba bantsintsi ba ba neng ba tlile kwa moletlong ba ne ba utlwa gore Jesu o ne a tla kwa Jerusalema.13 Ka jalo, ba ne ba tsaya dikala tsa ditlhare tsa mokolane ba bo ba tswa ba ya go mo kgatlhantsha, mme ba ne ba goa ba re: “Boloka, re a go rapela! A go bakwe yo o tlang ka leina la ga Jehofa,*+ yo e leng Kgosi ya Iseraele!”+14 Fa Jesu a bona tonkana, o ne a e palama,+ fela jaaka go kwadilwe go twe:15 “Se boife morwadia Siona. Kgosi ya gago e etla, e palame ngwana wa tonki.”+16 Kwa tshimologong, barutwa ba gagwe ba ne ba sa tlhaloganye dilo tseno, mme fa Jesu a galalediwa,+ ba ne ba gakologelwa gore dilo tseno di ne di kwadilwe ka ga gagwe le gore ba ne ba dira dilo tseno mo go ene.+17 Jaanong batho ba bantsintsi ba ba neng ba na le ene fa a ne a bitsa Lasaro mo lebitleng*+ a bo a mo tsosa mo baswing, ba ne ba nna ba bolelela ba bangwe ka seo.+18 Leno ke lebaka le lengwe la go bo batho ba bantsintsi ba ne ba ya go mo kgatlhantsha, ka gonne ba ne ba utlwile gore o ne a dirile kgakgamatso eno.19 Ka jalo, Bafarasai ba ne ba raana ba re: “Lo a bona gore ga lo ka ke lwa fitlhelela sepe. Bonang! Batho botlhe ba mo setse morago.”+20 Jaanong go ne go na le Bagerika bangwe mo bathong ba ba neng ba tlile go obamela kwa moletlong.21 Ka jalo, batho bano ba ne ba ya kwa go Filipo,+ yo o neng a tswa kwa Bethesaida wa Galalea, mme ba ne ba mo kopa ba re: “Rra, re batla go bona Jesu.”22 Filipo o ne a ya go bolelela Anderea. Anderea le Filipo ba ne ba ya go bolelela Jesu.23 Mme Jesu o ne a ba raya a re: “Nako ya gore Morwa motho a galalediwe e gorogile.+24 Ammaaruri ammaaruri ke a lo bolelela, fa tlhaka ya korong e sa wele mo mmung e bo e swa, e tla nna e le tlhaka e le nngwe fela; mme fa e swa,+ ke gone e ungwang maungo a mantsi.25 Ope fela yo o ratang botshelo* jwa gagwe bo tla mo latlhegela,* mme ope fela yo o tlhoileng botshelo* jwa gagwe+ mo lefatsheng leno o tla bo sireletsa gore a tle a bone botshelo jo bo sa khutleng.+26 Fa mongwe a batla go ntirela, a a ntshale morago, mme kwa ke leng gone, modiredi wa me le ene o tla nna gone koo.+ Fa mongwe a batla go ntirela, Rara o tla mo tlotla.27 Jaanong ke tshwenyegile,+ mme ke tla reng? Rara, nkgolole mo nakong eno.+ Le fa go ntse jalo, leno ke lone lebaka la go bo ke tlile mo nakong eno.28 Rara, galaletsa leina la gago.” Foo lentswe+ le ne la tswa kwa legodimong le re: “Ke le galaleditse e bile ke tla le galaletsa gape.”+29 Batho ba bantsintsi ba ba neng ba eme foo ba ne ba le utlwa mme ba ile ba re go dumile maru. Ba bangwe ba ne ba re: “Moengele o buile le ene.”30 Jesu o ne a ba raya a re: “Lentswe leno ga le a utlwala ka ntlha ya me, mme le utlwetse ka ntlha ya lona.31 Jaanong lefatshe leno le a atlholwa; jaanong mmusi wa lefatshe leno+ o tla latlhelwa kwa ntle.+32 Le fa go ntse jalo, fa ke tsholediwa ke ntshiwa mo lefatsheng,*+ ke tla gogela batho ba mefuta yotlhe kwa go nna.”33 Tota o ne a bua seno e le go bontsha gore o ne a tloga a swa ka tsela e e ntseng jang.+34 Foo batho bao ba ne ba mo raya ba re: “Re utlwile mo Molaong wa ga Moshe gore Keresete o ntse ka bosakhutleng.+ Go tla jang go bo o re Morwa motho o tshwanetse go tsholediwa?+ Tota Morwa motho ke mang?”35 Ka jalo, Jesu o ne a ba raya a re: “Lesedi le tla nna le lona ka lobakanyana. Fa lo sa ntse lo na le lesedi, tsamayang mo go lone, gore lefifi le se ka la lo fekeetsa; ope fela yo o tsamayang mo lefifing ga a itse kwa a yang gone.+36 Fa lo sa ntse lo na le lesedi, dumelang mo leseding, gore lo tle lo nne bana ba lesedi.”+Jesu o ne a bua dilo tseno a bo a tswa a ya go ba iphitlhela.37 Le fa gone a ne a dirile dikgakgamatso tse dintsi thata jalo fa pele ga bone, ba ne ba sa dumele mo go ene,38 gore lefoko la ga moporofeti Isaia le tle le diragadiwe, le le reng: “Jehofa,* ke mang yo o utlwileng se re se buileng* a bo a se dumela?+ E bile ke mang yo o senoletsweng maatla* a ga Jehofa?”*+39 Lebaka la go bo ba ne ba sa kgone go dumela ke gore gape Isaia o ne a re:40 “O foufaditse matlho a bone e bile o thatafaditse dipelo tsa bone, gore ba se ka ba bona ka matlho a bone le gore ba se ka ba tlhaloganya ka dipelo tsa bone ba bo ba sokologa mme ka ba fodisa.”+41 Isaia o ne a bua dilo tseno ka gonne o ile a bona kgalalelo ya gagwe, mme a bua ka ene.+42 Ka tsela e e tshwanang, tota le babusi ba le bantsi ba ne ba dumela mo go ene,+ le fa go ntse jalo, ba ne ba sa bue gore ba dumela mo go ene ka gonne ba tshaba Bafarasai, e le gore ba se ka ba lelekwa mo sinagogeng;+43 ka gonne ba ne ba rata go galalediwa ke batho go feta go galalediwa ke Modimo.+44 Le fa go ntse jalo, Jesu o ne a buela kwa godimo a re: “Ope fela yo o dumelang mo go nna, ga a dumele mo go nna fela, mme gape o dumela le mo go yo o nthomileng;+45 e bile ope fela yo o mponang, o bona le Ene yo o nthomileng.+46 Ke tlile mo lefatsheng ke le lesedi,+ gore mongwe le mongwe yo o dumelang mo go nna a se ka a nnela ruri mo lefifing.+47 Mme fa mongwe a utlwa mafoko a me a bo a sa a ikobele, ga ke mo atlhole; ka gonne ga ke a tlela go atlhola lefatshe, mme ke tletse go boloka lefatshe.+48 Ope fela yo o intlhokomolosang e bile a sa amogele mafoko a me, o na le yo o tla mo atlholang. Lefoko le ke le buileng ke lone le le tla mo atlholang mo letsatsing la bofelo.49 Gonne ga ke a bua ka bogame fela, mme Rara yo o nthomileng ke ene a nneileng taelo ya gore ke bue eng le gore ke rute eng.+50 Mme ke a itse gore taelo ya gagwe e raya botshelo jo bo sa khutleng.+ Ka jalo, sepe fela se ke se buang, ke se bua fela jaaka Rara a se mpoleletse.”+


text:
271“Le gona o dire aletare ka dipati tsa mokgwa. Boleele le bophara e nne mabogo a le matlhano. Aletare a e lekalekane ka dikhutlo tse nne tsa yona. Bogodimo jwa yona e nne mabogo a le mararo. 2O dire dinaka tsa yona mo dikhutlong tse nne tsa yona; dikgong tsa dinaka di fetele kwa tlase go nna maoto a yona. O e manege kgotlho. 3Le gona o dire diolola-melora tsa yona le digopa-melora tsa yona le megopo ya yona le ditlhaba-nama tsa yona le digokolelo tsa yona. Didiri tsotlhe tsa yona o di dire ka kgotlho. 4O tswale fa gare ga maoto a yona ka letloa la kgotlho; o dire melepo e le mene ya kgotlho mo letloeng leo mo dikhutlong tse nne tsa yona. 5O e tswale ka lone ka fa tlase ga maemo a aletare; letloa leo le simologe fa fatshe go kgaola aletare ka bogare. 6Le gona o direle aletare dithobane tsa morukuru, o di manege kgotlho. 7Dithobane tseo tsa yona di somelwe mo melepong ya yona gore dithobane di nne mo ditlhakoreng tse pedi tsa aletare, fa e sikarwa. 8O e dire ka dipati, e nne logapa mo teng. A e dirwe jaaka o e bontshitswe mo thabeng.
9“Le gona o dire lelapa la Tempelana eo. Mo ntlheng ya borwa lelapa le nne le masela a a lepeletseng a masweu a a ditlhale-pedi. Boleele jwa lotlhakore lo le longwe e nne mabogo a le lekgolo. 10Maotwana a lone a nne masome a mabedi le ditlhako tsa ona tsa kgotlho di nne masome a mabedi. Dimapo tsa maotwana le dikgoge tsa ona e nne tsa selefera. 11Le mo lotlhakoreng lwa bokone lo lo mabogo a lekgolo go nne masela a a lepeletseng le maotwana a le 20 le ditlhako tsa ona di le 20 tsa kgotlho; dimapo tsa maotwana le dikgoge tsa ona e nne tsa selefera. 12Le bophara jwa lelapa jo bo ntlheng ya bophirimatsatsi bo nne le masela a a lepeletseng a mabogo a le 50 le maotwana a ona a le some le ditlhako tsa ona di le some. 13Le bophara jwa lelapa mo ntlheng ya botlhabatsatsi e nne mabogo a le 50. 14Go nne masela a a lepeletseng a mabogo a le 15 ka fa, a nne le maotwana a ona a le mararo le ditlhako tsa ona di le tharo; 15le ka fa go nne masela a a lepeletseng a mabogo a le 15, a nne le maotwana a ona a le mararo le ditlhako tsa ona di le tharo.
16“Mme kgoro ya lelapa e e fa gare e nne le sebipo sa mabogo a le 20 sa masela a mabududu le a bohibidu jwa bofifadu le a bohibidu jwa madi le a masweu a a ditlhale-pedi, e le tiro ya mologi wa masela a a marabata. Maotwana a ona a e nne a mane le ditlhako tsa ona e nne tse nne. 17Maotwana otlhe mo tikologong ya lelapa a nne le dikgoge tsa selefera; dimapo tsa ona e nne tsa selefera; ditlhako tsa ona e nne tsa kgotlho. 18Boleele jwa lelapa e nne mabogo a le lekgolo; bophara e nne mabogo a le 50; bogodimo jwa legora la lone e nne mabogo a le matlhano e le la masela a masweu a a ditlhale-pedi. Ditlhako tsa ona e nne tsa kgotlho. 19Didiri tsotlhe tsa Tempelana eo tsa tirelo yotlhe ya yona le dimapo tsotlhe tsa yona le dimapo tsotlhe tsa lelapa, e nne tsa kgotlho.
20“Mme o laele Baiseraele gore ba go tlisetse lookwane lo lo sa pekwang lwa diolefa tse di thugilweng gore e nne lwa setlhomo, go tle go nne lobone lo lo tukang ka gale.
21A Arone le bomorwawe ba lo baakanye mo Tempelaneng ya Boipontsho ka fa ntle ga lesire le le sireleditseng Letlole la Tshupo gore lo tuke go tloga mantsiboana go ya mo mosong fa pele ga Morena. Selo se ke molao o o nnetseng ruri wa Baiseraele le wa ditshika tsa bone.


text:
91Jaanong Jesu a bitsa barutwa ba ba 12 mmogo, a ba naya nonofo le thata ya go leleka medemone yotlhe, le go fodisa malwetse. 2A ba roma go rera puso ya Modimo, le go fodisa ba ba lwalang. 3A ba raya a re: “Lo se ka lwa tseela leeto sepe, le fa e ka nna thobane, le fa e le kgwatlha, le fa e le senkgwe, le fa e le madi, le e seng ope wa lona dikobo di le pedi. 4Ntlo e lo tsenang mo go yona, le fa e ka nna efe, lo nne teng, lo be lo tloge teng.
5Mme botlhe ba ba sa lo tsholeng, e re lo tswa mo motseng oo, lo itlhotlhore lorole mo dinaong, go nna tshupo ka ga bone.”
6Ba tloga, ba ralala metsana ka tatelano, ba rera Efangele, ba fodisa balwetse gongwe le gongwe.
7Ya re kgosi Herote a utlwa ka ga tsotlhe tse di dirafalang tseo, a akabala, ka bangwe ba ne ba re: “Johane o tsogile mo baswing.” 8Ba bangwe ba re: “Elia o bonetse;” ba bangwe ba re: “Moporofeti mongwe wa ba bogologolo o tsogile.” 9Herote a re: “Johane ke mo kgaotse tlhogo; mme yo ke utlwang dilo tse di ntseng jalo ka ga gagwe ke mang?” A ba a eletsa go mmona.
10Jaanong baapostolo ba boa, ba mmolelela tsotlhe tse ba di dirileng. A ba tsaya, a ya nabo kwa thoko kwa motseng o o bidiwang Betsaita. 11Ya re batho ba lemoga, ba mo latela. A ba tshola, a bua nabo ka ga puso ya Modimo, a fodisa ba ba tlhokang phodiso.
12E rile letsatsi le simolola go ngotlega, ba ba 12 ba tla kwa go ene, ba mo raya ba re: “Naya batho tsela gore ba ye kwa metsaneng le kwa merakeng mo tikologong, ba bone marobalo le dijo; gonne fano re mo sekakeng.”
13A ba raya a re: “Ba feng lona, ba je!” Mme ba re: “Ga re na sepe, fa e se dinkgwe tse tlhano le ditlhapi tse pedi, fa e se gore rona re ye go rekela batho botlhe bao dijo.” 14E ne e ka nna banna ba ba dikete tse tlhano.
A raya barutwa ba gagwe a re: “Ba nniseng fa fatshe ka masomo, lengwe le lengwe e ka nna 50.”
15Ba dira jalo, ba ba nnisa botlhe fa fatshe. 16Jaanong a tsaya dinkgwe tse tlhano le ditlhapi tse pedi, a lelala legodimong, a di lebogela, a di nathoganya, a ba a di neela barutwa go di baya batho pele. 17Ba ja, ba kgora botlhe; ga ba ga selwa masadisa a a ba saletseng, a tlatsa ditlatla di le 12.
18Ya re a rapela a le esi, barutwa ba bo ba na nae. Jaanong a ba botsa a re: “Batho ba re, nna ke mang?”
19Ba araba ba re: “Ba re, o Johane Mokolobetsi; ba bangwe ba re, o Elia; ba bangwe gape ba re, moporofeti mongwe wa ba bogologolo o tsogile.”
20Jaanong a ba raya a re: “Mme lona lo a re, ke mang?”
Petoro a araba a re: “O Keresete wa Modimo.”
21Mme Jesu a ba laya thata, a ba laola gore ba se bolelele ope jalo, 22a re: “Morwa-Motho o tshwanetse go boga dilo tse dintsi, le go ganwa ke bagolo ba morafe le baperesiti ba bagolo le Baitsedikwalo le go bolawa le go tsosiwa ka letsatsi la boraro.”
Luka 18:32,33
23Jaanong a raya botlhe a re: “Fa mongwe a rata go ntshala morago, a a itlogele, a sikare sefapaano sa gagwe ka letsatsi le letsatsi, a ntshale morago. 24Gonne motho yo o ratang go boloka bophelo jwa gagwe o tla latlhegelwa ke jona; mme yo o latlhegelwang ke bophelo jwa gagwe ka ntlha ya me o tla bo pholosa.
Math. 10:39
Joh. 12:25
25Kana motho go ka mo thusang, le fa a ka bapala lefatshe lotlhe, mme ene ka esi a itatlha, gongwe a itshenyetsa? 26Gonne yo o tlhajwang ke ditlhong ka ntlha ya me le ka ntlha ya mafoko a me, le Morwa-Motho o tla tlhajwa ke ditlhong ka ntlha ya gagwe, motlhang a tlang ka kgalalelo ya gagwe le ya ga Rraagwe le ya baengele ba ba boitshepo.
27Ke lo bolelela boammaaruri ka re: Go na le bangwe ba bone ba ba emeng fa, ba ba se kitlang ba utlwa loso ka gope, ba ise ba bone puso ya Modimo.”
28E rile go sena go feta malatsi a a ka robedi morago ga mafoko ao, a tsaya Petoro le Johane le Jakobo, a tlhatlogela kwa thabeng go rapela. 29Ya re a ntse a rapela, ponalo ya sefatlhego sa gagwe ya fetoga, seaparo sa gagwe sa nna sesweu, sa fatlha. 30Jaanong bonang, banna ba le babedi ba bua nae, e bong Moše le Elia, 31ba bonala mo kgalalelong, ba bua ka ga bokhutlo jwa botshelo jwa gagwe jo a tla bo feleletsang kwa Jerusalema. 32Petoro le ba ba nang nae ba bo ba tshwerwe ke boroko. Ya re ba sena go thanya, ba bona kgalalelo ya gagwe le banna ba babedi ba ba emeng nae. 33Ya re ba kgaogana nae, Petoro a raya Jesu a re: “Moruti, go molemo go rona go nna fa; a re direng metlaagana e le meraro, o mongwe e nne wa gago, o mongwe wa ga Moše, o mongwe wa ga Elia.” Mme a sa itse se a se buang.
34Ya re a bua jalo, ga tla leru, la ba ritifalela, mme ba boifa, fa banna bale ba tsena mo lerung. 35Foo lentswe la utlwala, le tswa mo lerung le re: “Yoo ke Morwaake yo ke mo itlhaoletseng; mo utlweng!”
36Ya re lentswe le sena go utlwala, Jesu a fitlhelwa a le esi. Bone ba didimala, mme mo malatsing ao ba se ka ba bolelela ope sepe sa tse ba di bonyeng.
37Ya re ba fologa mo thabeng ka letsatsi la ka moso, batho ba bantsi ba mo kgatlhantsha. 38Ke fa monna mongwe mo bontsing a kua a re: “Moruti, ke a go rapela, leba morwaake; gonne ke ngwanake yo o esi. 39Bona, mowa o a tle o mo tshware, mme a goe ka tshoganyetso; mowa o mo rutlarutle, a ba a phoke mafulo; ke ka sewelo fela fa o mo tlogela sebakanyana, o sa mmogise. 40Ke rapetse barutwa ba gago gore ba o kgarameletse ntle, mme ba reteletswe.”
41Jesu a araba a re: “Batho ba ba sa dumeleng, ba ba kgopo ke lona! Ke tla nna le lona go fitlhelela leng, ke lo itshoketse? Tsisa morwao kwano!”
42Ya re a sa ntse a tla kwa go ene, modemone wa mo rutlarutla, wa mo karalatsa. Mme Jesu a kgalemela mowa o o itshekologileng, a fodisa mosimane, a ba a mo neela rraagwe.
43Botlhe ba gakgamadiwa thata ke bogolo jwa Modimo.
Ya re botlhe ba ntse ba gakgamaletse tsotlhe tse Jesu o di dirileng, a raya barutwa ba gagwe a re: 44“Tsenyang mafoko a mo ditsebeng tsa lona: Morwa-Motho o tla neelwa mo diatleng tsa batho.” 45Mme ba se ka ba tlhaloganya polelo e; ya nna e e subegileng mo go bone, mo ba bileng ba se ka ba e lemoga, mme ba boifa go mmotsa ka ga yona.
46Jaanong ga simologa kgang mo go bone ya gore yo mogolo mo go bone ke mang. 47Ya re Jesu a lemoga kakanyo ya dipelo tsa bone, a tsaya ngwana, a mo emisa fa go ene, 48a ba raya a re: “Yo o tsholang ngwana yo ka leina la me, o a ntshola; mme yo o ntsholang, o tshola yo o nthomileng. Gonne yo o leng mmotlana mo go lona lotlhe, ke ene yo mogolo.”
49Johane a tswa molomo a re: “Morena, re bonye mongwe a leleka medemone ka leina la gago; ra mo iletsa, ka a sa go sale morago le rona.”
50Jesu a mo raya a re: “Lo se ka lwa mo iletsa; gonne yo o sa lweng le rona o a re lwela.”
Bafil. 1:18
51E rile malatsi a go tlhatlosiwa ga gagwe a atamela, a ikaelela a tiisitse pelo go ya kwa Jerusalema.
52A romela barongwa kwa pele; ba ya ba tsena mo motsaneng mongwe wa Basamaria gore ba mmaakanyetse teng.
53Mme bone ba se ka ba mo tshola, ka a gopotse go ya kwa Jerusalema. 54Ya re barutwa ba gagwe Jakobo le Johane ba bona, ba mo raya ba re: “Morena, a o rata, ra re molelo o fologe kwa legodimong, o ba nyeletse jaaka Elia a kile a dira?”
55Mme Jesu a retologa, a ba kgalemela a re: “Ga lo itse gore lo ba mowa o o ntseng jang! 56Morwa-Motho ga a tla go senya maphelo a batho, o tsile go a pholosa.” Mme ba ya kwa motseng o mongwe.
12:47
57Ya re ba ntse ba tsamaya mo tseleng, mongwe a mo raya a re: “Ke tla go sala morago gongwe le gongwe kwa o ka yang teng.”
58Jesu a mo raya a re: “Diphokojwe di na le mesima, le dinonyane tsa loapi di na le dintlhaga; mme Morwa-Motho ga a na fa a ka latsang tlhogo teng.”
59Jesu a raya yo mongwe a re: “Ntshale morago.”
Yoo a re: “Morena, ntetlelele ke ye go fitlha rre pele.”
60Jesu a mo raya a re: “Lesa baswi ba fitlhe baswi ba bone; mme wena tsamaya, o phatlalatse tsa puso ya Modimo.”
61Yo mongwe le ene a re: “Morena, ke tla go sala morago; mme ntetlelele pele go laelana le ba lapa la me.”
62Mme Jesu a mo raya a re: “Ga go ope yo o ka nonofelang puso ya Modimo, fa e ka re a tshwere mogoma, a gadima kwa morago.”